Baidu drugi po broju isporučenih pametnih zvučnika — odmah iza Amazona\n14:10 China Standard Time: Peking, Šangaj, Singapur\nKineska kompanija Baidu zauzela je prvo mesto na domaćem tržištu po broju prodatih pametnih zvučnika i postala je jedna od tri najveća svetska lidera u proizvodnji ovih uređaja zajedno sa Amazonom i Google-om.\nJoš od kako je u maju predsednik SAD, Donald Tramp potpisao direktivu kojom se američkim firmama zabranjuje korišćenje telekomunikacione opreme iz izvora koji se smatraju pretnjom po nacionalnu sigurnost govori se o „tehnološkom ratu” ove dve zemlje.\nUbrzo nakon toga usledili su izveštaji o rezultatima prvog i drugog kvartala u kojima je kineska kompanija Huawei zadržala drugo mesto po broju prodatih pametnih telefona. Gigant je u drugom kvartalu prošle godine prestigao američku kompaniju Apple koja je pala na treće mesto, prvi put posle sedam godina. Apple je uspeo da se u četvrtom kvartalu prošle godine vrati na srebrnu poziciju, međutim kineska kompanija se vrlo brzo vratila na drugo mesto, odmah ispod južnokorejskog Samsunga koji i ove godine čuva lidersku poziciju.\nNakon uspeha kineskih komanija u domenu prodaje pametnih telefona na red su došli pametni zvučnici. Iako je mala verovatnoća da je puno ljudi izvan Kine videlo Baidu pametan zvučnik, ova kompanija je, prema novom izveštaju kompanije Canalis, dospela na drugo mesto po broju isporučenih pametnih zvučnika u svetu. Iz Canalis-a kažu da je Baidu sa udelom od 17,3 odsto globalnog tržišta i sa 4,5 miliona isporuka u drugom kvartalu prestigao Google. Sa druge strane, Amazon je i dalje lider sa više od 25 odsto učešća na tržištu i 6,6 miliona prodatih uređaja, dok je trećeplasirani Google prodao 4,3 miliona prodatih zvučnika i ima udeo od 16,7 odsto tržišta.\nKompanija je u inicijalno izašla na tržište sa zvučnikom Raven H koji je Baidu dizajnirao u saradnji sa švedskom kompanijom Teenage Engineering, ali se taj proizvod loše prodavao. U skorije vreme Baidu je pustio u prodaju mnogo jeftinije modele, od kojih se ističe Xiaodu zvučnik koji se prodavao za svega 89 jena (oko 12 dolara). Baidu je u prvom kvartalu ove godine u Kini pretekao prethodnog lidera Alibabu.\nOno što je treba imati na umu je to da Baidu i Google nisu direktni konkurenti jer Baidu prodaje svoje proizvode isključivo na matičnom tržištu koje ima oko 830 miliona potencijalnih korisnika, dok Google svoje proizvode prodaje gotovo svuda osim u Kini. Ipak, Baiduov eksplozivni rast tokom prošle godine pokazuje veličinu i dinamiku širenja kineskog AI ekosistema. Prošle godine izvršni direktor Robin Li rekao je da Baidu neće biti zabrinut ukoliko Google ponovo uđe na kinesko tržište.\nGoogle ima prednost u odnosu na Baidu jer se može da se okrene tržištu drugih zemalja, a dobar primer za to je jučerašnje lansiranje Nest Hub-a (ranije nazvanog Google Home Hub) u Indiji, koje predstavlja još jedno potencijalno ogromno tržište.\nčetvrtak, 29. Avgust, 2019.


Seminar Korporativna komunikacija | Organ Vlasti\nSeminar Korporativna komunikacija\nNa mapi sveta, Beograd će 31. marta i 1. aprila biti centar globalne svetske komunikacije, i na događaju pod nazivom „The Corporate Communication Experience“ u hotelu Hajat ugostiti vodeće stručnjake svetskih kompanija koji će razmeniti iskustva u oblasti globalne korporativne komunikacije.\nUkoliko ste se zapitali kako izgleda raditi za Edelman, BBC, Gazprom ili Christian Dior, kako se kreira komunikaciona strategija za Yahoo, grade inovativni brendovi za Sony, organizuje Evrovizija, piše saopštenje za princa Čarlsa, grade komunikacioni kanali za E-bay, onda će ovaj događaj biti pravo mesto na kome ćete pronaći tražene odgovore.\n„Pozvali smo vodeće ljude iz oblasti globalne korporativne komunikacije da podele iskustvo i izazove sa kojima su se susretali i trendove koji vladaju na svetskoj sceni. Ideja je da prvi put na Balkanu organizujemo istorijski događaj u oblasti globalne korporativne komunikacije i pomerimo granice kroz organizaciju ovakvih susreta stručnjaka, koji za nas nisu samo događaj, već više od toga – Experience“, izjavio je CEO agencije „The P. world” Kosta Petrov.\nCecine finansije pod lupom tužilaštva


Kosovska policija zatvara alternativne puteve na severu KiM - 29.04.2022, Sputnik Srbija\nMinistar unutrašnjih poslova privremenih prištinskih institucija Dželjalj Svečlja izjavio je da na severu Kosova i Metohije neće biti nelegalnih puteva prema... 29.04.2022, Sputnik Srbija\nNa sednici je poslanik Srpske liste Slavko Simić kritikovao operaciju policije na severu kojom su zatvoreni alternativni putevi, posebno zbog postavljanja barijera kopanjem rupa, tvrdeći da su to putevi koji spajaju sela, čime je otežano kretanje meštana.Simić je, kako su preneli mediji u Prištini, rekao da je operacija policije izvedena bez koordinacije sa policijom i lokalnom samoupravom, ističući da su u Prištini izabrali pogrešan politički pristup prema Severu.Svečlja je naveo da je bilo inicijativa iz Prištine za otvaranje trećeg administrativnog punkta na putu kod sela Izvor, dodajući da su u Beogradu odbili takvu mogućnost.Najavio je da će uskoro biti otkriveno ko je napadao policiju na severu KiM, tvrdeći da policija ima svu podršku, ne samo političku, već i logističku i stručnu, kao i mnoge saveznike za rešavanje tih slučajeva.\n"Ako bude 70 puteva, zatvorićemo još 70. Ne postoji ilegalan način. Spremni smo da povećamo broj, onaj ko bude išao na dijalizu imaće priliku da bira. Sever niko ne kriminalizuje, nema pritužbi građana da se policija na tom području diskriminatorski ponaša, niti smo rekli da je neko kriv za napade koji su se dogodili", rekao je Svečlja na sednici skupštinske komisije za bezbednost, prenosi RTS.\nNa sednici je poslanik Srpske liste Slavko Simić kritikovao operaciju policije na severu kojom su zatvoreni alternativni putevi, posebno zbog postavljanja barijera kopanjem rupa, tvrdeći da su to putevi koji spajaju sela, čime je otežano kretanje meštana.\nSimić je, kako su preneli mediji u Prištini, rekao da je operacija policije izvedena bez koordinacije sa policijom i lokalnom samoupravom, ističući da su u Prištini izabrali pogrešan politički pristup prema Severu.\n"Pozivam sve političke aktere da ne kriminalizuju Sever. Inače, Sever, u odnosu na svih ostalih sedam regiona, ima najniži nivo kriminala", rekao je Simić.\nSvečlja je naveo da je bilo inicijativa iz Prištine za otvaranje trećeg administrativnog punkta na putu kod sela Izvor, dodajući da su u Beogradu odbili takvu mogućnost.\nNajavio je da će uskoro biti otkriveno ko je napadao policiju na severu KiM, tvrdeći da policija ima svu podršku, ne samo političku, već i logističku i stručnu, kao i mnoge saveznike za rešavanje tih slučajeva.


Nadežda Biljić priznala je da je počinila greh toliko veliki da, kako ona kaže, ne sme nikome da prizna šta je muči.\n- Stvarno verujem u Boga i čitala sam mnogo o svemu tome, ali ne volim da pričam o moralu, jer nisam ja moralista uopšte. Ja sam grešna samo tako i poročna i sve najgore. Nikad nisam imala hrabrosti da gledam gore kad se molim i osećam toliku grižu savesti, svesna sam svog greha. Svestan je svako od nas da greši, ali postoji ono što ni sam sebi nećeš da priznaš da si uradio, e, te najdublje koje potiskuješ to je moj tihi razgovor sa Bogom. Ja tebi ne mogu da objasnim osećaj dok pričam o ovome, dok sam na liturgiji, u crkvi... - priznala je Nadežda Tanji u rijalitiju.\nPrvo su je OŠTRO ISKRITIKOVALI, a sada je Ana pokazala pravo lice majčinstva i NIJE JOJ LAKO\nŠta je još otkrila svima saznajte u videu koji je pred vama.\nNADEŽDA U SUZAMA Miki raskinuo sa njom, pa je ISPSOVAO


Dan online - Sport: Megvajer može da ide - interesuje ga Junajted - 2019-07-16\nSport ODOBREN ODLAZAK NAJBOLJEG IGRAČA - DOBIĆEMO NAJSKUPLJEG DEFANZIVCA Megvajer može da ide - interesuje ga Junajted\nSamo je ostao da se ispuni još jedan uslov a to je isplata. Čelnici Lestera odobrili su Hari Megvajeru odlazak iz kluba a uslov je da zainteresovana strana uplati 80 miliona funti. Koji sat ranije igrač je obavijestio čelnike Lisica da želi karijeru da nastavi u Mančester Junajtedu. Sastanci čelnika kluba sa igračem odvijali su se u Francuskoj gdje se Lester nalazi na pripremama.\nOčigledno je da su pregovori između dva kluba u završnoj fazi - Junajted je već od januara u lovu na reprezentativnog štopera Engleske a prva ponuda tima sa Old Traforda nije bila zadovoljavajuća. Podsjetimo, Junajted je u startu ponudio 70 miliona funti za ovog igrača a sada je to promijenio - nova ponuda glasi 60 miliona funti uplate plus 20 miliona kroz bonuse.\nKlub sa Old Traforda ima samo jedan zadatak - da ojača poslednju liniju odbrane a prva meta je Megavjer. Time bi Junajted pokazao još jednu stranu - da je ipak spreman da napravi veliki posao u prelaznom roku i pored lošeg rezultata u poslednjoj sezoni.\nHari Megvajer ima 26 godina, u Lester je stigao 2017. godine iz redova Hul Sitija za nepunih 14 miliona eura. Njegov ugovor sa Lisicama je važeći do juna 203. godine.\nUkoliko do transfera dođe, Hari Megvajer će biti najskuplji defanzivac svijeta - za sada taj rekord drži Virdžil Van Dijk kojeg je Liverpul platio Sautemptonu 84 miliona eura.


PSCG – OBILJEŽAVANJE SVJETSKOG DANA PLESA – CG Vijesti\nPSCG – OBILJEŽAVANJE SVJETSKOG DANA PLESA\nObaveštavamo vas da Plesni savez Crne Gore (PSCG) ove godine obilježava Svjetski dan plesa i to na različitim lokacijama i u okviru više projekata.\n** PSCG u saradnji sa KIC „Zeta“ organizuje koncert plesa „LET“S DANCE“ u kojem učestvuje 9 plesnih klubova i oko 150 plesača iz velikog broja gradova širom Crne Gore. Koncert će se održati na sceni KIC „Zeta“ u petak, 29. aprila sa početkom u 18h.\nPublika će imati priliku da uživa u plesnim koregrafijama različitih plesnih disciplina.\nNakon spomenutog koncerta KIC „Zeta“ ugostiće na svojoj sceni plesni klub „Diva“ i istog dana u 19:30h biće upriličen koncert sa plesačima ovog plesnog kluba, u čast obilježavanja Svjetskog dana plesa.\nAktivna Podgorica – Video poziv mališana\n** Projekat kojem je PSCG plesna podrška održava se 28.aprila (četvrtak), na Trgu Slobode u 17h, i to pod nazivom „Aktivna Podgorica“. Organizatori ovog događaja su Glavni grad Podgorica i Sekretarijat za kulturu. Centar Podgorice će biti rasplesan zahvaljujući PK „Sonrisa“, posjetiocima događaja i ljubiteljima plesa..\n* Još jedan projekat koji će obilježiti Svjetski dan plesa organizuje se u Prijestonici Cetinje, koja je zajedno sa Turističkom organizacijom Cetinje i PSCG, odlučila da Trg Kralja Nikole 29. aprila bude mjesto gdje će se plesati. Događaj prati izložba fotografija plesača sa Cetinja i plesnih takmičara Crne Gore. Prolaznici i posjetioci će tog dana imati priliku da plešu sa profesionalnim plesačima.\nPovezane teme:Aktivna PodgoricaKIC ZetaPlesni savez Crne GorePSCGSvjetski dan plesa\nSVETOSAVSKA: Na Dan pobjede nad fašizmom počinjemo akciju prikupljanja potpisa za ukidanje sankcija Rusiji\nSVETOSAVSKA je na strani Rusije, nemamo problem da to javno saopštimo!


BMW i Daimler ulažu milijardu evra u novi 'ride sharing' servis\nU toku je salon automobila u Ženevi na kojem se sve više govori o eko mobilnosti, autonomnim vozilila, plug-in hibridima i budućnosti prevoza. Nedavno je objavljena vest da su BMW i Daimler konkretizovali planove za osnivanje zasebne ride sharing kompanije koja će između ostalog predstavljati glavnog konkurenta popularnim servisima Uber i Lyft.\nDa je sve precizno isplanirano sa strateške tačke gledišta pokazuje i plan da novoformirana kompanija vremenom postane jedna od najvećih na svetu kada je reč o pomenutoj usluzi prevoza. Osim velike sume novca koja je namenjena da bude uložena u ovaj projekat, iz Daimlera su potvrdili za Bloomberg da se ozbiljno razmišlja o akviziciji nekoliko startapa koji se bave razvojem tehnologije potrebne za realizaciju ovog projekta.\nTaksi vs. ride sharing – novo poglavlje?\nKako će primarni foksu poslovanja buduće kompanije biti na Evropi, vozila koja bi se koristila za prevoz putnika pokretaće električni motor, dok će za funkcionisanje čitavog sistema posao dobiti 1.000 novih radnika. Ovaj potez, vremenom bi mogao dodatno da podstakne poslovanje pomenutih kompanija koje trenutno na tržištu beleže prihode od preko 100 milijardu evra godišnje.\nIpak, novost o ambicioznim planovima dva giganta nije preko noći stigla u medije. Štaviše, još 2018. godine bilo je reči o tome kako bi nova kompanija mogla da nastane kombinacijom Dajmlerovih servisa Car2Go i MyTaxi, kao i DriveNow iza kojeg stoji BMW.\nMeđutim, postavlja se pitanje: na koji način bi novi servis mogao da se odrazi na poslovanje Ubera u Evropi, kada dođe do realizacije ovog velikog projekta iz Nemačke?\nKada već govorimo o ride sharing servisima,jasno je da pored SAD-a, Uber gotovo da nema pravog i velikog konkurenta u Evropi. Ipak, i pored turbulentnih dešavanja, protesta i nezadovoljstva taksista koji su se okrenuli protiv Ubera, ovaj servis i dalje uspešno posluje na Starom kontinentu.\nSistem deljenja prevoza pomaže inicijalnoj ideji evropskih zemalja da se smanji broj vozila na ulicama.\nRazlog za to je i više nego očigledan, a zasniva se na velikom broju zadovoljnih korisnika koji koriste ovaj servis, što je i jedan od primarnih razloga za njegov opstanak u Evropi gde već godinama tradicionalno primat drže taksi prevoznici. Istina je da su se protesi vremenom smirili, upravo iz razloga što je tehnologija u ovom segmentu obezbedila rađanje i stvaranje snažne konkurencije na tržištu (za šta su i taksisti svesni u pojedinim državama), bilo da je to Uber, neki startap ili planovi velikih igrača kao što su BMW i Diamler.\nKonkurencija jača, korisnici na dobitku\nIpak, razvijene zemlje koje su u isto vreme i velika tržišta, naprosto nameću jaku konkurenciju bez obzira u koji segment industrije zađemo. Nova kompanija iz Nemačke, kada i zvanično postane dostupna, mogla bi potencijalno da “ukrade” korisnike Uberu, ali za to će biti potrebno dosta vremena i truda – upravo iz razloga što je kompanija iz SAD-a izgrađena zahvaljujući kvalitetnoj usluzi i svetski prepoznatljivom imenu.\nTo ne znači da Daimler i BMW treba da kopiraju Uber. Znajući njihova dostignuća iz auto industrije, nema sumnje da će paziti i na najsitnije detalje tokom formiranja svoje nove kompanije i da će se potruditi da budu što je više moguće originalniji. Gledajući sve češće kuda ide budućnost prevoza ali i industrija automobilizma, činjenica je da se sve više teži ka oslobađanju gradova od prekomernog broja automobila, integrisanjem različitih prevoznih rešenja – među kojima je i ride sharing sistem.\nVreme će ipak najbolje pokazati kako bi slika deljenja prevoza u Evropi mogla da se promeni ulaskom novog “igrača” i da li bi isti svoju ponudu mogao da predstavi i u Srbiji? Za odgovore na ova pitanja moraćemo da sačekamo još malo, ali je sigurno da će korisnici imati veći izbor servisa koji će doprineti kraćem čekanju i bržem prevozu na različitim lokacijama.\n16. 3. 2019. u 23:07 Odgovori\n“Uber gotovo da nema pravog i velikog konkurenta u Evropi”\nTaxify (sada Bolt) je u najmanju ruku pravi i veliki konkurent Uberu u Evropi.


Istočni drvar - 1\n14. 05. 2019 11:43\nISTOČNI DRVAR - Snijeg je jutros zabijelio na području opštine Istočni Drvar.\n17. 11. 2018 10:46\nISTOČNI DRVAR - U Šumskom gazdinstvu (ŠG) "Klekovača-Potoci" iz Istočnog Drvara za sutra je najavljena primopredaja dužnosti između Milana Kecmana, kojeg je predložilo Ministarstvo poljoprivrede, šumarstva i vodoprivrede Republike Srpske, i dosadašnjeg vržioca dužnosti direktora Nikole Jankovića, rekao je predsjednik Zavičajnih socijaldemokrata Mile Marčeta.\nRadnici ŠG iz Istočnog Drvara ne odustaju: Smjeniti Jankovića\n16. 11. 2018 11:36\nISTOČNI DRVAR - Radnici Šumskog gazdinstva (ŠG) "Klekovača-Potoci" iz Istočnog Drvara nastavili su proteste koji traju 17 dana, poručivši da neće odustati od zahtjeva za smjenu vršioca dužnosti direktora Nikole Jankovića.\nSindikat: Radnici će protestovati do smjene Jankovića\n15. 11. 2018 09:35\nISTOČNI DRVAR - Radnici Šumskog gazdinstva "Klekovača-Potoci" iz Istočnog Drvara nastavili su proteste koji traju već 16 dana, a predstavnik Sindikata Radenko Bosnić kaže da će radnici istrajati u zahtjevu da bude smijenjen vršilac dužnosti direktora Nikola Janković.\n14. 11. 2018 10:50\nMilan Kecman predložen za v. d. direktora Šumskog gazdinstva u Istočnom Drvaru\nISTOČNI DRVAR - Ministarstvo poljoprivrede, šumarstva i vodoprivrede Republike Srpske predložilo je da Milan Kecman iz ovog ministarstva bude imenovan za vršioca dužnosti direktora Šumskog gazdinstva (ŠG) "Klekovača-Potoci" u Istočnom Drvaru.\nISTOČNI DRVAR - Ispred Šumskog gazdinstva "Klekovača-Potoci" u Istočnom Drvaru, čiji radnici protestuju već 13. dan, tražeći smjenu vršioca dužnosti direktora ovog gazdinstva Nikole Jankovića, potukli su se nezadovoljni radnik ovog gazdinstva i radnik koji podržava Jankovića.\nNezadovoljni i otpušteni radnici traže smjenu direktora ŠG "Klekovača-Potoci"\nISTOČNI DRVAR - Nezadovoljni i otpušteni radnici Šumskog gazdinstva (ŠG) "Klekovača-Potoci" iz Istočnog Drvara nastavili su i danas proteste sa zahtjevom za smjenu vršioca dužnosti direktora tog šumskog gazdinstva Nikole Jankovića, rekao je predstavnik Sindikata ŠG "Klekovača-Potoci" Radenko Bosnić.


► Netanjahu: Nisam primao poklone od biznismena\n30.12.2016 Tel Aviv\nIzraelski premijer Benjamin Netanjahu odbacio je danas "neosnovane navode" da je primao poklone od dvojice biznismena.\nMediji su javili da je Netanjahu "prihvatao usluge" biznismena u Izraelu i inostranstvu, kao i da je ključni osumnjičeni u jednoj drugoj istrazi, u šta su navodno umešani i članovi njegove porodice, prenosi AP.\nMinistarstvo pravosuđa nije želelo da potvrdi ove navode, ali je u saopštenju najavilo nove informacije "u dogledno vreme" o proverama koje se već vrše u vezi sa Netanjahuom.\nIzraelski televizijski "Kanal 10" tvrdi da je Netanjahu osumnjičen u dva slučaja, od kojih je jedan "težak i potkrepljen dokazima". Tamošnji sajt ynetnews.com je javio da će Netanjahu biti ispitan narednih dana.\nMargalit je takođe tražio i istragu o navodima da je lični advokat izraelskog premijera predstavnik nemačke firme uključene u 1,5 milijardi dolara vrednu prodaju podmornica Izraelu.\nPremijer Izraela Benjamin Netanjahu ocenio je da je odlučnost kakvu su pokazale SAD, Velika Britanija i Francuska, kažnjavajući sirijskog predsednika Bašara el Asada zbog navodne upotrebe...\nIranski zvaničnik: Tel Aviv će biti sravnjen ako Izrael napade Iran\nIranski visoki zvaničnik upozorio je danas da Izrael ne treba da provocira Iran, dan nakon što je slično upozorenje Izrael uputio Iranu.\nJapanka Nabi Tajima, za koju se veruje da je bila najstarija žena na svetu, umrla je 118. godini, saopštili su danas japanski zvaničnici.\nZarif: Iran će svom snagom nastaviti obogaćivanje uranijuma ako SAD istupe iz sporazuma\nSaudijske bezbednosne snage reagovale su na malu bespilotnu letelicu jednog naselja Rijada nakon navoda na internetu da je došlo do pucnjave u toj oblasti, preneli su večeras saudijski državni mediji.\nEvakuisan Mon Sen Mišel, nepoznata osoba pretila žandarmima\nMon Sen Mišel, jedno od najposećenijih turističkih mesta u Francuskoj, danas je evakuisan nakon dojave o mogućem napadu na policiju.


Novalić: Nabavljamo 1,5 miliona vakcina kroz tri kanala, uskoro ugovori - Akta.ba\n29.04.2021. 15:28 / Izvor: Fena\nPremijer Federacije BiH Fadil Novalić, odgovarajući na delegatska pitanja tokom današnje sjednice Doma naroda, obrazložio je da se Federacija BiH prvobitno usredsredila na četiri kanala u željenoj nabavci vakcina, od kojih je prvi, američki, odbačen budući da je traženo da proces vodi isključivo država.\nU jednom od preostala tri kanala, za nabavku ruskog Sputnjik V cjepiva, Federacija se udružila s Kantonom Sarajevo za zajedničku nabavku, pri čemu je Kanton projekt-menadžer, a Federacija osigurava glavnu finansijsku konstrukciju.\nZa drugi kanal, nabavke vakcina Astrazeneca, za šta je bio potreban i ugovor s indijskim premijerom, jer je Indija najmasovniji proizvođač, prošlog četvrtka je otvoren, a sutra se zatvara poziv veletrgovcima.\nU trećem kanalu, prema kineskoj kompaniji Sinopharm, predstoji ugovor nakon što je proceduralno završeno pet od šest postavljenih uvjeta.\nU svim kanalima, naredni korak je potpisivanje ugovora, kazao je premijer objašnjavajući prethodno da su komunikacije ostvarivane putem ambasada i da je partnerima pritom trebalo objašnjavati poziciju entiteta u kompleksnoj strukturi Bosne i Hercegovine budući da u ovom poslu prepoznaju države kao nivoe.\nFederalna vlada se usredsredila na navedena tri kanala, a ostali su otvoreni i kanali za nabavku preko tzv. tercijarnih tržišta, naveo je također premijer.\nNa sjednici Doma naroda predstoji predlaganje i usvajanje zaključaka povodom ove tačke dnevnog reda.


Nafta skuplja, porasla tražnja u SAD\nNafta skuplja, porasla tražnja u SAD\tIstaknuto\nNedjelja, 16 Avgust 2015 16:59\nCijene nafte su tokom današnjeg trgovanja u Aziji porasle u svijetlu jačanja tražnje tog energenta u SAD i slabljenja dolara, ali je zabrinutost u vezi sa obilnim globalnim zalihama ograničila snažniji rast cijena, navode analitičari.\nAmerička "laka" nafta za isporuku u septembru poskupila je na Njujorškoj berzi 10 centi na 43,40 dolara, dok je nafta tipa "brent" za septembarsku isporuku u Londonu poskupila 15 centi na 49,81 dolar, prenosi agencija Frans pres. Cijene su se pomjerile sa šestogodišnjih minimuma juče nakon vijesti da su zalihe nafte u SAD smanjene, što ukazuje na jačanje tražnje u najvećem svjetskom potrošaču nafte.\nAmeričko Ministarstvo energetike je saopštilo da su komercijalne zalihe nafte u nedjelji, zaključno sa 7. avgustom, smanjene za 1,7 miliona barela na 453,6 miliona barela, dok je proizvodnja nafte istovremeno pala za 70.000 barela po danu na oko 9,4 miliona barela.\nDolar je oslabio nakon iznenađujuće odluke Kine da devalvira juan, a analitičari navode da bi američka centralna banka u svjetlu toga mogla da odloži odluku o podizanju kamatnih stopa u septembru.\nSlabiji dolar pojeftinjuje naftu za kupce koji koriste druge valute, što podstiče tražnju i rast cena.\nViše iz kategorije: « ,,Simens'' u Subotici zapošljava još 220 ljudi U Tuzli počinje gradnja najvećeg tržnog centra u BiH »


ZA NEMJERLJIV DOPRINOS: Novaku Đokoviću najviše priznanje Teniskog saveza RS - Vijesti365\nHome›Sport›ZA NEMJERLJIV DOPRINOS: Novaku Đokoviću najviše priznanje Teniskog saveza RS\nZA NEMJERLJIV DOPRINOS: Novaku Đokoviću najviše priznanje Teniskog saveza RS\nPredsjednik Teniskog saveza Republike Srpske Draško Milinović uručio je danas najboljem svjetskom teniseru Novaku Đokoviću najviše priznanje Teniskog saveza Srpske, za nemjerljiv doprinos afirmaciji i razvoju teniskog sporta u Srpskoj.\n“Saradnja Teniskog saveza Srpske sa Novakom Đokovićem i njegovom porodicom se nastavlja uprkos pandemiji virusa korona. Novak je istakao da želi da pomogne razvoj ovog teniskog sporta u svim kategorijama”, istakao je Milinović, prenosi ATV.\nOn je naveo da su se tokom razgovora dotakli klupskih prvenstava kao jedne od najbitnijih karika za razvoj teniskog sporta i potrebe da se što prije krene u organizaciju takve vrste nacionalnog prvenstva, saopšteno je iz Teniskog saveza Srpske.\nMilinović je dodao da se razgovaralo na koji način se dalje, uz Novakovu podršku, može nastaviti dalji razvoj teniskog sporta i u Republici Srpskoj i u regionu.\nPrema njegovim riječima, Novak je izrazio žaljenje što do sada nije bio u mogućnosti da zaigra u Banjaluci na novom terenu, ali je dodao da će se i to desiti u narednom periodu, ali da je Đoković sada prioritetno posvećen “Rolan Garosu” i ostalim grem slem turnirima.\n“Kada je u pitanju održavanje čelendžera `Srpska open` ostalo je još nekoliko detalja koje trebamo uslaglasiti zajedno, da bismo bili sigurni da li će ove godine biti održan turnir, što je svakako velika želja i Đokovića i Teniskog saveza Srpske”, naveo je Milinović.\nPriznanje je uručeno i ocu Novaka Đokovića, Srđanu koji je od samog početka pruža bezrezervnu podršku Teniskom savezu Republike Srpske.\nZVANIČNO: Aleksandar Đorđević više nije trener Virtusa\nĐOKOVIĆ: Trijumf na Rolan Garosu je kao ostvarenje sna\nJokićeva ispovijest: Kako je napustio košarku na šest mjeseci (VIDEO)\nREGIONALNA TABELA: Građani Hrvatske najviše duguju bankama, Crnogorci najmanje\nVečeras finale Lige šampiona: Snage odmjeravaju engleski klubovi Mančester Siti i Čelsi\nSarajevo Film Festival ove godine ponovo otvara vrata za publiku


Merkel je najavila nastavak konsultacija sa ciljem formiranja evropske koalicije u Hormuškom moreuzu - SAHAR Balkan\nMerkel je najavila nastavak konsultacija sa ciljem formiranja evropske koalicije u Hormuškom moreuzu\nAug 15, 2019 07:35 Europe/Sarajevo\nNjemačka kancelarka najavila je u srijedu razgovor ministara vanjskih poslova i ministara odbrane evropskih zemalja tokom sastanka u Finskoj o formiranju evropskog pomorskog saveza u Hormuškom moreuzu.\nNjemačka kancelarka Angela Merkel izjavila je kako vjeruje da će ideja o formiranju evropske koalicije u Hormuškom moreuzu biti razmotrena ponovo na neformalnom sastanku evropskih ministara vanjskih poslova i ministra odbrane u Finskoj.\nBritanija je prošle sedmice najavila da će se pridružiti pomorskom savezu pod vodstvom Evropske unije u Perzijskom zalivu čiji je cilj zaštita brodova koji prolaze kroz moreuz. Dvije nedjelje ranije, ova zemlja je najavila ideju o formiranju evropske koalicije u istu svrhu.\nPrije nekoliko sedmica, njemački ministar vanjskih poslova Hajko Mas najavio je da se Njemačka neće pridružiti koaliciji koju predvodi SAD u Perzijskom zaljevu. On je rekao da njegova zemlja daje prednost evropskoj koaliciji.


Inicijativa /Čengić: Preporuke Evropske komisije se ne smiju ignorisati ako hoćemo u EU / Radio Sarajevo\n25. 08. 2020. u 10:46:00 Fena\nZastupnik Socijaldemokratske partije BiH (SDP) u Predstavničkom domu Parlamenta FBiH Irfan Čengić uputio je inicijativu da Vlada FBiH pripremi i u parlamentarnu proceduru uputi materijal o 14 preporuka Evropske komisije, odnosno realizaciju onih preporuka koje su u punoj ili djelimičnoj nadležnosti ovog bh. entiteta, saopćeno je iz SDP-a.\n"Komplikovani Ustav BiH dodijelio je, nažalost, brojne ovlasti entitetima i kantonima. Evropska komisija u svom Mišljenju dala je 14 preporuka za reforme i napredak u određenim oblastima od kojih su neke i u nadležnosti FBiH, a i direktno je pozvala različite nivoe vlasti na saradnju u realizaciji preporuka. Stoga, ako istinski želimo u EU, ove preporuke ne smijemo ignorisati. Nepostupanje po preporukama EU je direktna opstrukcija našeg evropskog puta", upozorava Čengić.\n"Sada, više nego ikada, potrebno je raditi na ovim procesima. Važnost našeg članstva u EU se posebno vidi u vrijeme pandemije COVID-19, između ostalog kroz ograničenje kretanja naših građana i kroz neadekvatnu zastupljenost BiH u izdašnim planovima EU za oporavak od ekonomske krize. Samo članstvo u EU ne predstavlja jedini cilj, nego su upravo reforme koje trebamo proći na tom putu jednako bitne za stvaranje ekonomski snažne, socijalno osjetljive, transparentne, stabilne i savremene države", navodi Čengić.\nTagovi: Irfan Čengić inicijativa SDP BiH Vlada FBiH Evropska komisija EU\nBiH / Čengić: Ugovor o kupovini 100 respiratora se može raskinuti\n!!! / Oštra reakcija Irfana Čengića: Kanton Sarajevo pokušava izvršiti udar na državu\nSarajevo / Irfan Čengić otkrio kada će SDP dobiti novog predsjednika


Niško Banjsko leto uz Miroslava Ilića\nPočetak/Društvo/Niško Banjsko leto uz Miroslava Ilića\nOd 2. do 6. avgusta u parku u Niškoj Banji održavaće se program kulturnog, sportskog i zabavnog karaktera. Opština Niška Banja i Niška pivara imaju cilj da što zanimljivijim i sadržajnijim programom privuku, pre svega, stanovnike obližnjih mesta, kako bi ovo poznato lečilište ponovo bilo puno.\nI ove godine su se se u opštini Niška Banja potrudili da program bude raznovrstan i da bude za svakoga po nešto.\n„Očekujemo da će koncert popularnog pevača narodne muzike Miroslava Ilića privući najveću pažnju, ali da će podjednako podići atmosferu inastup Crnih Mambi i Neše Saite. Ovajorkestar, koji je pre gotovo 35 godina osnovao Šaban Bajramović, sviraće etno, gipsy, jazz,balkansku i svetsku muziku“, kažu u opštini.\n„Niško Banjsko leto“ ugostiće i 15 klubova borilačkih sportova, koji će prikazivati\nsvoje veštine i omogućiti ljudima da se oprobaju u njima, dok će Žandarmerija ovde imati\npokaznu vežbu. Za najmlađe će biti organizovane kreativne radionice, pevaće dečji hor\n„Čarolije“ i „Niške zvezdice“, dok će „leto“ zatvoriti veče folklora.\nPokrovitelji i organizatori „Niško Banjskog leta“ su Niška pivara i Gradska opština\nGO Niška Banja leto niska pivara


Nacionalni dan Srbije 28. juna na Svetskoj izložbi u Kazahstanu - Novosti - Turistički svet\nNacionalni dan Srbije 28. juna na Svetskoj izložbi u Kazahstanu\nNacionalni dan Srbije biće obeležen na izložbi "EXPO Astana 2017", celodnevnim programom na Paviljonu Srbije, 28. juna u Astani, glavnom gradu Kazahstana.\nKako se navodi u saopštenju, obeležavanje Nacionalnog dana uz program koji će objediniti kulturni sadržaj, predstavljanje turističke ponude i filmove o Srbiji, kao i zabavni program, organizuje Ministarstvo trgovine, turizma i telekomunikacija, uz podršku Turističke organizacije Srbije.\nDodaje se da će Nacionalni dan biti posvećen istorijskom i kulturnom nasleđu Srbije, sa ciljem unapređenja turizma i najavljuje da će još jedan događaj biti organizovan 10. jula na Nacionalni dan Nauke i dan rođenja Nikole Tesle.\nNajveća svetska izložba, "EXPO Astana 2017", na kojoj učestvuje 115 zemalja i 20 međunarodnih organizacija, otvorena je 10. juna i trajaće do 10. septembra ove godine, a očekuje se da će je posetiti preko pet miliona ljudi iz celog sveta.\nKako se navodi u saopštenju, Paviljon Srbije je za samo dve nedelje od otvaranja, posetilo skoro 30.000 posetilaca iz celog sveta, među kojima su državnici, ambasadori, privrednici.\nPomoćnica ministra trgovine, turizma i telekomunikacija Maja Mandrapa Gašić, kazala je da je Paviljon Srbije na izložbi "EXPO Astana 2017", projekat od državnog značaja i da je Nacionalni dan, koji se obeležava na Vidovdan, idelana prilika da se narodu Kazahstana, Srbija predstavi kao zemlja bogate istorije i tradicije, sa jasnom vizijom društva u budućnosti.\n- Želimo da svi koji posete srpski paviljon osete i našu tradicionalnu gostoljubivost i srdačnost, svojstvenu za dane velikog slavlja, ali i da kroz učestovanje u jednoj savremenoj izložbenoj postavci, dožive našu težnju ka modernizaciji i tehnološkom razvoju - kazala je ona.


Nova pravila za penzionisanje: S koliko godina žene mogu u penziju i koji su uslovi za prevremenu - 01.12.2021, Sputnik Srbija\nNova pravila za penzionisanje: S koliko godina žene mogu u penziju i koji su uslovi za prevremenu\nOd 2022. važe nova pravila za penzionisanje žena što znači da svaki zahtev koji dame podnesu posle 31. decembra ove godine podleže novim, rigoroznijim uslovima... 01.12.2021, Sputnik Srbija\nZakon o penzijskom i invalidskom osiguranju izmenjen je 2014. godine. Od tada se za žene svake godine menjaju uslovi za penziju i to po pravilu da se starosna granica pomera u rasponu od dva do šest meseci godišnje. I tako sve do 2032. godine kada će dame moći da idu u penziju sa 65 godina starosti, godinu dana i deset meseci duže nego danas, piše Blic.Naredne kalendarske godine, dame tako u starosnu penziju mogu sa 63 godine i četiri meseca života, umesto 63 godine i dva meseca, koliko je bilo potrebno da imaju za penzionisanje u 2021. godini. Potreban broj godina radnog staža ostaje isti i iznosi minimum 15 godina.S druge strane, muškarci u starosnu penziju u narednoj godini idu po starom - sa 65 godina života i 15 godina staža upisanog u radnu knjižicu.Teže do prevremene penzijeGranica i uslovi za odlazak u prevremenu penziju pomera se od naredne godine i za žene i za muškarce.Muškarci su ove godine u prevremenu penziju išli sa 40 godina staža osiguranja i najmanje 59 godina. Sledeće godine idu sa 40 godina staža osiguranja i najmanje 59 godina i šest meseci života.Što se tiče prevremene penzije za dame, uslov za njih ove godine je bio 58 godina i četiri meseca života. Uslov je i da imaju minimum 39 godina i četiri meseca staža. Za narednu je to 39 godina i osam meseci staža osiguranja i najmanje 59 godina života.Ono što je jednako za oba pola je pravilo po kome i muškarci i žene mogu redovno da se penzionišu sa 45 godina staža, bez obzira na starost. Uslov je, naravno, da su im poslodavci sve vreme tokom 45 godina redovno uplaćivali doprinose.Govoreći o prevremenoj penziji ono što je važno znati jeste da ona košta, odnosno da vam umanjuje primanja. Praktično, penzija će vam biti manja za 0,34 odsto za svaki mesec prevremenog penzionisanja, a najviše za 20,5 odsto od ukupne penzije.To znači da ako bi vam starosna penzija, sa punim radnim stažom, bila 30.000 dinara, a odlučite da se prevremeno penzionišete tri godine ranije,onda bi vam mesečni ček bio manji za oko 3.700 dinara, odnosno da bi iznosio 26.300 dinara, piše list.Izmene penzionih sistema su prethodnih godina donosile i mnoge zemlje u regionu, ali i u svetu.Novi zakone imaju i Crna Gora, Hrvatska i Poljska. U narednih deset godina njihovi najstariji građani će moći u penziju sa navršenih 67 godina. Promene su najavljivale i Velika Britanija i Finska kojima je cilj da povećaju granicu na 68 godina.\nekonomija, penzija, srbija – ekonomija\nOd 2022. važe nova pravila za penzionisanje žena što znači da svaki zahtev koji dame podnesu posle 31. decembra ove godine podleže novim, rigoroznijim uslovima. S druge strane, uslovi za odlazak u redovnu penziju za muškarace ostaju isti, ali to nije slučaj i kada govorimo o prevremenom penzionisanju.\nI tako sve do 2032. godine kada će dame moći da idu u penziju sa 65 godina starosti, godinu dana i deset meseci duže nego danas, piše Blic.\nTeže do prevremene penzije\nMuškarci su ove godine u prevremenu penziju išli sa 40 godina staža osiguranja i najmanje 59 godina. Sledeće godine idu sa 40 godina staža osiguranja i najmanje 59 godina i šest meseci života.\nOno što je jednako za oba pola je pravilo po kome i muškarci i žene mogu redovno da se penzionišu sa 45 godina staža, bez obzira na starost. Uslov je, naravno, da su im poslodavci sve vreme tokom 45 godina redovno uplaćivali doprinose.\nGovoreći o prevremenoj penziji ono što je važno znati jeste da ona košta, odnosno da vam umanjuje primanja. Praktično, penzija će vam biti manja za 0,34 odsto za svaki mesec prevremenog penzionisanja, a najviše za 20,5 odsto od ukupne penzije.\nNovi zakone imaju i Crna Gora, Hrvatska i Poljska. U narednih deset godina njihovi najstariji građani će moći u penziju sa navršenih 67 godina. Promene su najavljivale i Velika Britanija i Finska kojima je cilj da povećaju granicu na 68 godina.


EPILOG AFERE "RESPIRATORI": Hitna smjena Solaka, FUCZ pripojiti FMUP-u - Preokret\nEPILOG AFERE “RESPIRATORI”: Hitna smjena Solaka, FUCZ pripojiti FMUP-u\nKomisija za sigurnost Zastupničkog doma Parlamenta FBiH sačinila je 12 zaključaka kojim se direktno od Vlade i Parlamenta FBiH traži djelovanje u vezi s aferom “Respiratori”, čiji su glavni akteri suspendovani direktor Federalne uprave civilne zaštite Fahrudin Solak i direktor “FH Srebrena Malina” Fikret Hodžić.Ovo su zaključci Komisije za sigurnost, koje je danas predstavio predsjednik ove komisije Damir Mašić (SDP):\n1. Komisija konstatuje da rad FUCZ-a nije u skladu sa Zakonom o zaštiti i spašavanju ljudi i materijalnih dobara od prirodnih i drugih nesreća jer ne postoji odgovarajući program za zaštitu.\n2. Komisija smatra da FUCZ prilikom kupovine respiratora nije izvršila analizu na tržištu i nije kontaktirala privredna društva koja se nalaze u registru veleprometnika medicinskih sredstava pri Agenciji za lijekove BiH.\n3. Komisija je utvrdila da je FUCZ stvorila obligacioni odnos “FH Srebrena malina” u trenutku kada su imali informaciju da to društvo nema odobrenja za promet medicinskih sredstava.\n4. Komisija smatra da se FUCZ nije ponašao kao dobar privrednik u skladu sa Zakonom o obligacionim odnosima.\n5. Komisija smatra da FUCZ nije provjerila profesionalnu sposobnost “FH Srebrena malina” prije sklapanja ugovora od 10,5 miliona KM za nabavku respiratora.\n6. Uzimajući u obzir to da se radi o avansnom plaćanju kupoprodajnog ugovora Komisija smatra da je FUCZ propustila osigurati adekvatnu garanciju da će “FH Srebrena malina” ispoštovati obaveze.\n7. Komisija smatra da Vlada FBiH nije na adekvatan način nadzirala rad FUCZ-a.\n8. Komisija za sigurnost PD Parlamenta FBiH na osnovu dostavljenih informacija utvrdila je da je Federalna uprava civilne zaštite propustila osigurati garancije za izvršenje svih kupoprodajnih ugovora koji su zaključeni u periodu stanja nesreće, a avansno plaćeni.\n9. Temeljem dostupnih informacija i s obzirom na to da je više od 30 dana proteklo od ugovorom definisanog roka za dostavljanje respiratora, a s obzirom na to da ne postoji aneks ugovora kojim bi bio produžen rok za isporuku, Komisija za sigurnost predlaže Zastupničkom domu Parlamenta FBiH da traži od Vlade FBiH da u skladu sa Zakonom o obligacionim odnosima hitno ispita mogućnost raskida ugovora koji je potpisan sa “FH Srebrena malina”.\n10. Komisija za sigurnost predlaže Zastupničkom domu Parlamenta FBiH da zahtijeva od Vlade FBiH hitno i neodgodivo razrješenje dužnosti direktora FUCZ-a Fahrudina Solaka kao najodgovornijeg za sprovedene nabavke u periodu stanja nesreće.\n11. Komisija za sigurnost predlaže Zastupničkom domu Parlamenta FBiH da hitno pripremi zakonsku legislativu kojom bi se nadležnost civilne zaštite FBiH prenijela na Federalno ministarstvo unutrašnjih poslova.\n12. Komisija za sigurnost predlaže Zastupničkom domu Parlamenta FBiH da traži od ureda za reviziju institucija u Federaciji BiH izvršenje sveobuhvatne revizije rada FUCZ-a.\nIzvor: Klix.ba, Foto: Preokret


Sportske.net - Abubakar: "Osećam se Srbinom, igrao bih za 'Orlove'"\nAbubakar: "Osećam se Srbinom, igrao bih za 'Orlove'"\nNapadač Vojvodine Abubakar Oumaru još jednom je potvrdio da bi se rado odazvao pozivu Siniše Mihajlovića i obukao dres Srbije ukoliko selektor "Orlova" odluči da pozove Kamerunca.\nMomak koji je svoju fudbalsku karijeru gradio u srpskim klubovima trenutno brani boje Vojvodine a poslednjih dana pokrenuta je polemika o tome da li bi Abubakar Oumaru trebalo da bude pozvan u reprezentaciju Srbije.\nNapadač Vojvodine priznao je u emisiji SOS kanala "Total Soker" da ga zvanično niko nije pozvao da čuje njegovo mišljenje iako bi se rado odazvao pozivu selektora.\n"Mene zvanično niko nije obavestio o tome da sam potreban Srbiji. Što se mene tiče, nemam ništa protiv da zaigram za Srbiju. Već pet godina sam ovde, živim kao Srbin, osećam se kao Srbin. Ljudi su me ovde prihvatili" kazao je Oumaru.\nSa tehničke strane gledano, prepreka nema da Oumaru zaigra za Srbiju. Odigrao je samo jedan zvanični meč za Kamerun a dve godine bez prestanka živi u Srbiji pa ni dobijanje državljanstva ne bi bio problem.\n"Za Kamerun sam odigrao samo jedan meč u kvalifikacijama za Kup Afričkih nacija ali nakon toga nije bilo kontakata sa novim selektorom" istakao je Abubakar.\nOstaje da se vidi kakvo je mišljenje Siniše Mihajlovića po ovom pitanju a ono će se čuti u ponedeljak, kada se gospodin Mihajlović obraća novinarima u Srbiji.


Na Đurđevića Tari obilježen Dan Dunava - TO ŽABLJAK\n(29.07.2019.) Danas je drugi put zaredom u Crnoj Gori obilježen Dan dunavskog sliva, na Đurđevića Tari. Ovaj događaj je organizovalo Ministarstvo poljoprivrede i ruralnog razvoja Crne Gore u saradnji sa Turističkom organizacijom Žabljak. Ove godine Dan Dunava posebno je važan zbog obilježavanja 25. godišnjice potpisivanja Konvencije o zaštiti rijeke Dunav u Sofiji, Bugarska, 1994. godine.\nMinistarstvo poljoprivrede i ruralnog razvoja Crne Gore odlučilo je da Međunarodni dan zaštite dunavskog sliva organizuje u kanjonu rijeke Tare sa ciljem da kroz igru edukuje najmlađe i tako javnosti uputi poruku o značaju zaštite i očuvanja rijeka kao životnih staništa, kao i potrebi racionalnog korišćenja vodnih resursa.\nU obilježavanju ovog datuma učestvovali su učenici Osnovne i Srednje škole sa Žabljaka, koji su svojim likovnim izrazom predstavili rijeku Taru i njen značaj. Pored ovog događaja planirana akcija čišćenja korita rijeke Tare je odložena za avgust, zbog jako loših vremenskih uslova.


Subotica: Beskamatni kredit za stan - BGnekretnine blog\nSubotica: Beskamatni kredit za stan\nadaptacija stana, beskamatni kredit, kupovina stana, lokalna samouprava, Stambeno-kreditni fond, subvencionisani stambeni krediti\nKrediti, Novosti, Subotica 010 Jul 2014\nSubotica - Subotička lokalna samouprava subvencionisaće bankarske stambene kredite šesnaest porodica sa oko 115.000 evra.\nStambeno-kreditni fond Grada Subotica dodelio je za 16 porodica više od 97.500 evra za učešća za stambeni kredit, dok je za petoro porodica opredeljeno nešto više od 18.500 evra za učešća za kredit za poboljšanje uslova stanovanja.\nSredstva su dodeljena na osnovu konkursa koji je fond raspisao početkom marta, vrednog 18 miliona dinara, za obezbeđivanje učešća za kredite za poboljšanje uslova stanovanja ili kupovinu novog stana, objavljeno je na sajtu lokalne samouprave.\nKrediti se odobrabravaju za adaptaciju stana ili za kupovinu druge nekretnine jer prvobitna ne ispunjava potrebne uslove za stanovanje.\nU slučaju da se radi o bankarskom kreditu za kupovinu stana, Fond može da obezbedi do 15.000 evra, u dinarskoj protivrednosti, a rok otplate je do 25 godina. Za adaptaciju stana, Fond odobrava iznos do 4.500 evra, s tim da je rok otplate 10 godina.\nAko se radi o kreditu za kupovinu druge nekretnine zato što prvobitna nekretnina ne ispunjava uslove za stanovanje, Fond može da odobri iznos od 9.000 evra, u dinarskoj protivrednosti, a rok otplate je 25 godina.\nOdobren novac je bez kamate, a rang-lista koja je formirana zavisi od toga koliko podnosilac zahteva ima dece, a broj dece takođe određuje koliko će korisnik vratiti u fond.\nTako će korisnik koji ima četvoro i više dece biti oslobođen vraćanja sredstava, korisnik sa troje dece vraća 12,5 odsto, a korisnik sa jednim ili dvoje dece vraća celokupan odobreni iznos.\nUkoliko u toku otplate stambenog kredita korisnik sredstava Fonda uveća broj članova porodice rođenjem ili usvojenjem deteta, dobija povlasticu na preostala, neotplaćena sredstva.


Novi Sad na 7. mestu u izboru za Najbolju destinaciju 2016. - Sjajne Vesti\nAutor Vedran Martinović 16.02.2016 Nema komentara\nPROMOCIJA SRBIJE, ISTORIJA GRADOVA, ZANIMLJIVOSTI\nSJAJNE VESTI ZA NOVI SAD I SRBIJU\nNovi Sad je u konačnom poredku osvojio 7 mesto u izboru za „Najbolja destinaciju 2016“. Ovu prestižnu nagradu Novi Sad je uspeo da dobije u konkurenciji 20 nominovanih turističkih destinacija Evrope, a koju je organizovao „European Best Destinations“. Nominovan je za titulu „Najbolja destinacija 2016.“ na inicijativu European Best Destinations, a svi koji su želeli da glasaju za najbolju destinaciju mogli su na njihovom sajtu da se informišu o turističkoj ponudi Novog Sada.\nKako kažu u Turističkoj organizaciji Grada Novog Sada ovo je izuzetno veliki uspeh za Novi Sad koji se našao na listi najboljih evropskih destinacija. Pre nekoliko nedelja objavili smo da se Novi Sad nalazi u vrhu ove liste sa najvećim brojem glasova i bio je potencijalni kandidat za najbolju destinaciju u 2016. godini, ali sad au konačnom zbiru svih glasova ipak je zauzeo ne tako lošu 7 poziciju.\nOvaj Vojvođanski grad je kao najbolje rangirana destinacija van Evropske Unije, bio ispred gradova kao što su Brisel, Milano, Prag, Rim, London. Ove godine titulu najbolje evropske destinacije je ovog godine poneo grad Zadar.\nNovi Sad / Újvidék / Neusatz je već tri veka, koliko postoji pod tim imenima, prostor raznolikog, bogatog kulturnog nasleđa mnogih naroda koji u njemu žive. Materijalna i nematerijalna kulturna baština stvarana u prošlim vekovima osnov je na kome počiva interaktivna mreža naučnih i kulturnih institucija, što Novi Sad danas čini prostorom aktivnog susreta kultura i različitih identiteta. To je grad muzeja, galerija, manifestacija od kojih je muzički festival EXIT stekao internacionalna priznanja i neospornu prepoznatljivost.\nNOVI SAD GRAD EXIT-a I DRUGIH FESTIVALA\nPodručje Fruške gore su od praistorije naseljavali brojni narodi. Multietničko stanovništvo koje danas ovde živi čuva istorijsko pamćenje o svom poreklu, nacionalne vrednosti, bogato folklorno nasleđe, književnost, muziku i pesme lokalne sredine, tradicionalan način života što predstavlja značajan turistički potencijal. Među najznačajniju kulturnu baštinu Fruške gore ubrajamo 16 srpskih pravoslavnih manastira. Bogatsvo prirode: flora, fauna, pejzaži, termalni izvori – banje, jezera predstavljaju osnov za turizam posebnih interesovanja, rekreativne i izletničke programe. Fruška gora je područje dobrih vina među kojima su: bermet, frankovka, rizlingportugizer, ausbruh…\ntop vesti, sjajne vesti, novi sad, srbija, turisticka organizacija novi sad, najbolja destinacija, najbolja destinacija evrope, glasanje, nominacije\nNovi Sad na 7. mestu u izboru za Najbolju destinaciju 2016. postavio Vedran Martinović 16.02.2016


08-11-2019 15:09 Srbija Politika\nSrpska Desnica diže uporišta po zapadnoj Srbiji. Nakon većeg broja uspešno osnovanih odbora u južnim okruzima centralne Srbije, kao i u velikim beogradskim opštinama, Srpska Desnica stupila je na političku scenu Mačvanskog okruga. Osnivanje Gradskog odbora u Loznici postavlja Srpsku Desnicu u važan politički faktor Podrinja i Mačve.\nMiša Vacić u Loznici (Foto: Srpska Desnica)\nU svečanoj sali Skupštine grada, za predsednika Gradskog odbora Srpske Desnice Loznica izabran je najugledni loznički lekar Milorad Vukićević. Dr Vukićević zahvalio se velikom broju okupljenih delegata na ukazanom poverenju: „Srpska Desnica je odavno naša ideja i želja, ona se od svog osnivanja nalazila u našim mislima i sada je to postala stvarnost. Mi smo se ovde dobro organizovali i nadam se da će početak rada Srpske Desnice u Loznici biti uspešan na dobrobit svih ljudi našeg grada i da ćemo uspeti da realizujemo naša programska načela“!\nPosted by Srpska desnica on Thursday, November 7, 2019\nPredsednik Srpske Desnice Miša Vacić iskreno je pohvalio predsednika lozničkog Gradskog odbora dr Vukićevića, koji je tokom svoje profesionalne karijere doktora ginekologije pomogao da na svet dođe preko 4000 beba! Miša Vacić je pozvao Lozničane da se aktivno priključe Srpskoj Desnici i doprinesu interesima sopstvenog naroda, svog grada i svojih porodica. „Vaš grad je istorijsko mesto jer je 1941. godine postala prvo oslobođeno mesto u Evropi koja se nalazila u ropstvu Hitlerove tiranije. Ako su naši preci bili u stanju da svojim životima doprinesu oslobođenju svoje zemlje, onda je naš politički aktivizam na promociji tradicionalnih porodičnih vrednosti i snaženju našeg radnika i seljaka najmanje što možemo da uradimo“.\nPredsednik Srpske Desnice Miša Vacić, zajedno sa predsednikom Gradskog odbora dr Miloradom Vukićevićem, juče je svečano...\nPosted by Srpska desnica on Petak, 08. novembar 2019.\nVacić je istakao važnost ulaganja zajedničkih napora u obračunu sa korupcijom u domaćim redovima iz ostataka bivšeg pljačkaškog žutog režima. Srpska Desnica uzima na sebe obavezu da se izbori za ulazak u institucije i sa pozicija vlasti ostvaruje svoj program nacionalne obnove. „Kako bi Srpska Desnica postala deo vlasti i odlučivala o najbitnijim pitanjima, potrebni ste mi svi vi! Upravo vi ćete sutra biti predstavnici naroda vašeg grada na listi Srpske Desnice i nužan je svakodnevni terenski rad, plakati, razgovor sa ljudima i argumentovano ubeđivanje birača da smo mi jedina nacionalna opcija“.\nPredsednik Srpske Desnice rekao je da mi najglasnije zahtevamo obavezno služenje vojnog roka kako bi očvrsnuli omladinu i pripremili za svakodnevne životne izazove. „Zaštitnik žena, svoje porodice i države ne može biti mlakonja već čovek spreman na svaku vrstu napora, upravo onakav kakvi su bili slavni preci Lozničana kroz burnu istoriju“.\nMiša Vacić ukazao je na turističke i privredne potencijale Loznice i Podrinja. „Samo kao deo vlasti moći ćete da računate na podršku od republičkih vlasti. Stoga neprestano apelujem da budete aktivni u Srpskoj Desnici kako bismo se nakon dobrih izbornih rezultata na lokalu i republici međusobno bratski pomagali“.\nVacić je na kraju izlaganja izjavio da sve više ljudi u Srbiji prepoznaje rad Srpske Desnice kao ispravan i odgovoran, čemu u prilog govori činjenica da već sada imamo 40 odbora širom zemlje, a uskoro ćemo potpuno pokriti celu Srbiju svojom kadrovski kvalitetnom i iskusnom stranačkom infrastrukturom.\nU Loznici je održana Osnivačka skupština Gradskog odbora Srpske Desnice. U svečanoj sali opštine, delegati su...\nPosted by Srpska desnica on Četvrtak, 07. novembar 2019.\nPodpredsednik Političkog saveta Srpske Desnice mr Miroslav Radovanović izrazio je zadovoljstvo jer vidi novo nacionalno buđenje u Loznici. „Srpski narod pretrpeo je genocide i nepravde u svojoj istoriji, a politika Srpske Desnice usmerena je ka sprečavanju napada na naš nacionalni i državni integritet. Mi smo brana svim potencijalnim neprijateljima Srbije i pozivam vas da pristupanjem u naše redove dodatno ojačate iskrenu političku opciju sa nacionalnim predznakom“ – zaključio je mr Radovanović.\nBranislav Puhalo, predsednik Saveta za bezbednost Srpske Desnice izjavio je pred okupljenim Lozničanima da jedino srpsko jedinstvo može da odvrati naše neprijatelje od nasrtaja na našu zemlju. „Srpska Desnica okuplja prave i dokazane srpske rodoljube kojima je Srbija važnija od ličnih i stranačkih interesa. Posebno me raduje što veliki broj mladih i školovanih ljudi želi da ostane u Srbiji i kroz rad u Srpskoj Desnici osigura budućnost za sebe i svoje najbliže“. Puhalo je rekao da iskustva iz borbe za stvaranje Republike Srpske govore o nepobedivosti ujedinjenog srpskog naroda za čije jedinstvo se upravo i zalaže Srpska Desnica.\nOvom prilikom obaveštavamo javnost da je otvorena i Gradska kancelarija Srpske Desnice u Loznici. Naša kancelarija nalazi se u ulici Karađorđeva br. 15 i biće uvek na raspolaganju svim rodoljubima Loznice i Podrinja.\nAmerika podržala mali Šengen! Više o tome OVDE.\nVACIĆEVA STRANKA OSVAJA JUG SRBIJE: Srpska desnica osnovala odbore u Preševu i Bujanovcu (FOTO)\nDOM KULTURE U MEDVEĐI SPREMAN: Završna konvencija liste „Srpska Desnica za domaćinsku Medveđu“ biće održana danas u 19 sati!\nVREME JE ZA POMIRENJE I SLOGU SRPSKIH PATRIOTA: Srpska desnica ispred spomenika Svetom Savi poslala jasnu poruku (FOTO)


Poziv za podnošenje ponuda: Marketing i PR podrška na projektu za podsticanje održivosti malih i mikro preduzeća Grow Small\nPonude treba dostaviti u PDF formatu (do 20MB) najkasnije do utorka, 17. avgusta 2021. u 12h, na e-mail marketing@naled.rs, uz naznaku „PONUDA ZA MARKETING I PR PODRŠKU - [NAZIV AGENCIJE]“. Kompletan poziv sa prilozima dostupan je kvalifikovanim ponuđačima na upit, i nije dozvoljeno njegovo dalje kopiranje ili distribuiranje.\nNALED poziva zainteresovane agencije da dostave ponude za pružanje marketing i PR podrške na projektu Grow Small čiji je cilj promocija ekonomskog razvoja kroz mere podrške održivosti malih i mikro preduzeća. Grow Small projekat podrške srpskim preduzetnicima i mikro preduzećima sprovodi NALED u saradnji sa Kabinetom predsednice Vlade, Ministarstvom privrede i Ministarstvom finansija uz učešće partnera iz privatnog i civilnog sektora, a podržan je od strane Ambasade Velike Britanije.\nPlanirani period angažovanja agencije je godinu dana (2021 – 2022). Ukupni bruto iznos budžeta za saradnju je 20.000 funti.\nPonude treba da sadrže sledeću dokumentaciju na srpskom jeziku:\nKratak profil kompanije i najmanje tri reference za realizovane projekte i kampanje u oblasti promocije digitalizacije, unapređenja administrativnih procedura, uslova poslovanja ili podrške preduzetnicima, malim i mikro preduzećima;\nObrazloženje ponude prema definisanom opisu posla u skladu sa predloženim budžetom. Potrebno je predložiti i dodatne aktivnosti koje nisu obuhvaćene opisom posla, planirano angažovanje (broj čovek/ dana) tokom meseca, dostupne alate i servise, okviran broj komunikacionih proizvoda, kao i očekivane rezultate u medijima i na društvenim mrežama\nKompletan poziv sa prilozima dostupan je kvalifikovanim ponuđačima na upit putem e-maila marketing@naled.rs, i nije dozvoljeno njegovo dalje kopiranje ili distribuiranje. Kompletnu ponudu potrebno je dostaviti u PDF formatu (do 20MB) najkasnije do utorka, 17. avgusta 2021. u 12h, na e-mail marketing@naled.rs, uz naznaku „PONUDA ZA MARKETING I PR PODRŠKU - [NAZIV AGENCIJE]“. Za pojedine elemente ponude, kao što je profil kompanije, reference, biografije ključnih zaposlenih, moguće je dostaviti linkove ka odgovarajućim stranicama na zvaničnom veb sajtu agencije.\nEventualna pitanja u vezi sa ovim pozivom mogu se dostaviti najkasnije do kraja radnog vremena do srede, 11. avgusta 2021, isključivo elektronskim putem na e-mail marketing@naled.rs, uz naznaku „PITANJE – POZIV ZA MARKETING I PR PODRŠKU - [NAZIV AGENCIJE]“. Sva pristigla pitanja i odgovori biće javno dostupni i objavljeni na veb sajtu www.naled.rs najkasnije u četvrtak, 12. avgusta.


Brisel produžio sankcije Rusiji na godinu dana zbog „sajber-napada“ - 17.05.2021, Sputnik Srbija\nNA PROGRAMU SADA Šta će Zapad sledeće tražiti od Srba | Sputnjik intervju\nBrisel produžio sankcije Rusiji na godinu dana zbog „sajber-napada“\nSavet Evropske unije produžio je na godinu dana sankcioni režim koji, između ostalog, pogađa državljane i organizacije iz Rusije, saopšteno je u izjavi EU. Kao... 17.05.2021, Sputnik Srbija\nKako bi sankcioni spisak bio odobren, potrebna je jednoglasna podrška 27 zemalja EU.Trenutno su u okviru sankcionog režima ograničavajuće mere primenjene protiv osam fizičkih lica i četiri organizacije.Spoljnopolitička služba EU je pre nekog vremena predložila da se aktuelni sancioni režim EU pojača novim restriktivnim merama zbog sajber-napada. Takođe je predloženo uvođenje takvih sankcija prostom većinom radi ubrzanja procesa.Podsetimo, Evropska unija je prvi put 30. jula 2020. godine uvela sankcije u okviru režima za sajber-kriminal. Na spisku su se našli državljani i organizacije iz Rusije, Kine i Severne Koreje.Pročitajte još:\nKraj evropske unije . Dno dna !\nsajber napad, sankcije rusiji, brisel, vesti\nSavet Evropske unije produžio je na godinu dana sankcioni režim koji, između ostalog, pogađa državljane i organizacije iz Rusije, saopšteno je u izjavi EU. Kao razlog je navedeno „učešće u sajber-kriminalu“.\n„Danas je Savet EU doneo odluku da produži režim ograničavajućih mera zbog sajber-napada koji prete EU i njenim zemljama-članicama na godinu dana – do 18. maja 2022. godine“, navedeno je u dokumentu.\nKako bi sankcioni spisak bio odobren, potrebna je jednoglasna podrška 27 zemalja EU.\nTrenutno su u okviru sankcionog režima ograničavajuće mere primenjene protiv osam fizičkih lica i četiri organizacije.\nSpoljnopolitička služba EU je pre nekog vremena predložila da se aktuelni sancioni režim EU pojača novim restriktivnim merama zbog sajber-napada. Takođe je predloženo uvođenje takvih sankcija prostom većinom radi ubrzanja procesa.\nPodsetimo, Evropska unija je prvi put 30. jula 2020. godine uvela sankcije u okviru režima za sajber-kriminal. Na spisku su se našli državljani i organizacije iz Rusije, Kine i Severne Koreje.\nEU ostaje na istom kursu: Prema Rusiji i saradnja i sankcije\nRusija oštro odgovara na sajber sankcije Evropske unije\nLondon: Ruska spoljnoobaveštajna služba odgovorna za sajber napade\n17 Maj, 23:441\n21:21UŽIVO Zvezda pregazila Kazahstance za 45 minuta!


Nepoznato da li će ubistvo braće Bitići biti tema posete Vučića SAD - Suočavanje - Dnevni list Danas\nPočetna » Društvo » Suočavanje » Nepoznato da li će ubistvo braće Bitići biti tema posete Vučića SAD\nPotraga za pravdom traje već 21 godinu\n2Piše: S. Čongradin 28. avgusta 2020. 14.00 Izmenjeno: 14.01\nPredsednik Srbije će 4. septembra, ponovo otputovati u SAD, ovog puta na susret sa kosovskim premijerom Abdulahom Hotijem, kako bi nastavili pregovore o normalizaciji odnosa.\nImajući u vidu velika očekivanja u vezi sa sporazumom sa Kosovom, ovog puta, po prvi put, od kada Vučić sa najviših državnih funkcija posećuje Ameriku, u javnosti nema govora o tome da li će i šta predsednik Srbije reći u vezi sa istragom koja se vodi kada je reč o zločinu – ubistvu braće Bitići – starom već 21 godinu.\nNekoliko dana uoči Vučićevog putovanja u SAD, Fatos i Ilir Bitići, čija su braća brutalno ubijena, objavili su da su svesni da je dug put ka pravdi za njihova tri brata.\nIlir Bitići se nedavno posebno zahvalio kongresmenu Li Zeldinu na podršci i govorio u Njujorku na skupu na kome su prikupljana sredstva za Zeldinovu kampanju.\nPodsetimo, u oktobru prošle godine, predstavnički dom Kongresa SAD jednoglasno je usvojio rezoluciju, kojom se od Srbije zahteva da reši slučaj ubistva trojice braće Bitići – Ilija, Agrona i Mehmeta.\nRezoluciju broj 32 je u aprilu prošle godine ponovo podneo kongresmen Li Zeldin iz Njujorka, a usvojio je Odbor za spoljnu politiku Predstavničkog doma 17. jula, 2019. godine. U dokumentu se navodi se da od napretka u rešavanju tog slučaja treba da zavisi razvitak odnosa SAD i Srbije.\n„Tu meru ponovo su uveli kongresmeni Eliot Engel i Li Zeldin da bi podstakli vladu i srpskog tužioca za ratne zločine da sprovedu pravdu i privedu počiniocima odgovornost“, podsećaju Fatos i Ilir Bitići.\nFatos Bitići je svedočio na saslušanju u Odboru za spoljne poslove Doma u aprilu 2019. kada je rekao da su „srpske vlasti svesne i poseduju dokaze o zločinima u ovom slučaju, ali ipak koriste manevre i šire dezinformacije kako ne bi ubice izvele pred lice pravde“.\nPrema njegovom mišljenju, rezolucija je snažna mera koja vrši pritisak na vladu Srbije da sprovede odgovarajuće istrage, umesto da nastavi sa obrascem da ne procesuira osumnjičene, jer je reč o krivičnim delima nad narodom Kosova.\nPodsetimo, po završetku rata, 26. juna 1999. braća Bitići pokušali su, u civilnim odelima, da pomognu dvema romskim porodicama iz Prizrena da sa Kosova pređu u centralnu Srbiju. Tada su uhapšeni zbog „ilegalnog ulaska u zemlju“ i sutradan su prekršajno osuđeni na sudu u Prokuplju na 15 dana zatvora.\nNjihova tela su otkrivena jula 2001. sa vezanim rukama i ranama od ispaljenih metaka na potiljcima. Brat ubijene braće, Fatos Bitići godinama ukazuje na odgovornost tadašnjeg komandanta Žandarmerije Gorana Radosavljevića Gurija, kojem su SAD zabranile ulazak u zemlju.\nPredsednik Srbije Aleksandar Vučić od dolaska na vlast obećava da će rešiti ovaj slučaj, ali do sada ništa nije učinio, mada je Radosavljević član njegove SNS. Radosavljević se navodno danas bavi poslovima obezbeđenja i ima ima agenciju za tu delatnost.\nAleksandar Vučić, Braća Bitići, Petrovo Selo, SADBeograd\n29. avgusta 2020. u 13.19\nS. Congradin, botkinja u akciji. Niti jede niti spava samo botuje. SNS botovi bi mogli da se ugledaju na nju sto se tice fanaticnosti i upornosti.\n30. avgusta 2020. u 17.55\nOvo je sigurno dvadeseti ili ko zna koji po redu tekst Snezane Congradin na temu ubistva trojice braca, Albanaca, pripadnika teroristicke uck koji su iz SAD dosli kako bi naoruzani ucestvovali u agresiji na suverenu drzavu. Ko zna u kakve su sve zlocine bili umesani. Istovremeno ista ova Snezana Congradin koja izigrava moralnu gromadu nije napisala ni jedan clanak u vezi ubistva srpskih CIVILA na Kosovu. Ne u vezi pripadnika srpskih paravojnih jedinica koji su ubijeni na Kosovu nego Snezana Congradin ne trazi pravdu ni za ubijene Srbe CIVILE.


06.09.2019 u 22:22\nBrazilski ministar se izvinio što je uvredio Makronovu suprugu\nRIO DE ŽANEIRO – Brazilski ministar privrede Paulo Gedes se izvinio što je na internetu ismevao izgled Brižit Makron, supruge predsednika Francuske. Izvinjenje dolazi posle uzbuđenja izazvanog time što je Gedesov uvredljiv komentar o izgledu Brižit Makron podržao predsednik Brazila Žair Bolsonaro, na šta je predsednik Francuske rezignirano reagovao ocenom da je to „izvanredno veliko nepoštovanje”. Gedes je krajem avgusta na Bolsonarovom profilu na Fejsbuku, uz fotografije, Makronovu 66-godišnju ženu Brižit uporedio s 37-godišnjom Bolsonarovom suprugom Mišel aludirajući da je razlika u godinama i izgledu supruga razlog zašto Makron „proganja” predsednika Brazila, javlja Beta. Bolsonaro je obeležio da mu se ta objava sviđa i prokomentarisao: „Ne ponižavajte čoveka (Makrona)... ha,\n03.09.2019 u 21:27\nPARIZ - Francuska je ponudila Iranu kredit od 15 milijardi dolara, ako se vrati potpunom poštovanju nuklearnog sporazuma s velikim silama iz 2015, što, međutim, kako ocenjuju zapadni i iranski izvor, zavisi od toga da li će Vašington blokirati taj dogovor. Francuski ministar inostranih poslova Žan-Iv le Drijan izjavio je u Dubaiju da se nastavljaju razgovori o tom kreditnom aranžmanu, čija bi garancija bila iranska nafta, ali da je ključna saglasnost SAD. Ideja je „davanje kreditne linije garantovane naftom u zamenu za, pod jedan, povratak JCPOA (nuklearnom sporazumu), a pod dva, bezbednost u Zalivu i početak pregovora o regionalnoj sigurnosti i nuklearnom programu posle 2025. (kada ističe sadašnji), rekao je Le Drijan novinarima, prenosi Tanjug. Dodao je da, međutim, sve zavisi\n01.09.2019 u 20:12\nAvganistanac nožem ubio mladića i ranio osmoro u Francuskoj\nPARIZ - Muškarac iz Avganistana bio je u „psihotičnom stanju” i na drogama kad je nožem ubio jednu osobu a ranio osam u Francuskoj, ali istražitelji nisu otkrili nikakve veze sa terorizmom, izjavio je danas regionalni tužilac. Psihijatrijskom procenom muškarca u pritvoru otkriveno je da je doživeo „paranoični delirijum” i čuo glasove koji su mu govorili da ubije nekoga tokom napada u subotu, rekao je tužilac Nikola Žakue, prenosi AP. Mladić star 19 godina umro je nakon što je u napadu izboden nožem ispred stanice metroa u predgrađu Liona. Prema rečima tužioca, prolaznici su okružili i uhapsili napadača pre nego što je policija stigla. „Njihova hrabra, odgovorna intervencija bila je presudna”, rekao je Žakue novinarima. Muškarac iz Avganistana živi u francuskom centru za\n01.09.2019 u 14:27\nProblemi sa kompjuterom kratko poremetili vazdušni saobraćaj u Francuskoj\nPARIZ – Zbog kvara na kompjuterima kratko je bio poremećen vazdušni saobraćaj u Francuskoj ali se sada letovi postepeno normalizuju, javili su zvaničnici. Portparol francuske Civilne uprave za avijaciju, DGAC, rekao je da se jutros pokvario sistem za automatsko planiranje letova i da se razlog sada ispituje. On je rekao da taj problem nije imao uticaj na bezbednost letova i da je rešen pre podneva, javlja Beta. Međutim privremeno je bio zaustavljen sav vazdušni saobraćaj na teritoriji Francuske i aerodromi i dalje imaju kašnjenja kao posledicu tog zastoja. Tu je uključen i aerodrom Šarl de Gol, jedan od najfrekventnijih u Evropi, gde kasne desetine letova.\n31.08.2019 u 18:52\nJedna osoba ubijena, šest povređeno u napadu nožem kod Liona\nLION – Jedna osoba je ubijena, a šest povređeno u francuskom gradu Vilerban, u blizini Liona, u napadu nožem, navela je lokalna policija. Kako je preneo Rojters, osumnjičeni za napad je uhapšen, a u toku je potraga za drugim napadačem. Za sada nisu poznati motivi napada, navodi agencija, javlja Tanjug.\n27.08.2019 u 20:37\nPisac Paolo Koeljo se izvinio Francuzima zbog Bolsonara\nRIO DE ŽANEIRO - Čuveni brazilski pisac Paolo Koeljo izvinio se danas Francuskoj zbog uvreda i nediplomatskih opaski koje je na račun te zemlje i bračnog para Makron izneo predsednik Brazila Žair Bolsonaro. „Oprostite mi, oprostite mi hiljadu puta”, rekao je Koeljo na video snimku objavljenom na Tviteru. On se izvinio zbog, kako je naveo, Bolsonarove „histerije prema Francuskoj”, predsedniku Francuske i njegovoj supruzi i rekao da Brazil prolazi kroz tužan momenat u istoriji, prenosi Rio Tajms. Kako je naveo, lideri u njegovoj zemlji „kažu svašta kako bi izbegli preuzimanje odgovornosti”, prenosi Tanjug. Koeljo je na Tviteru formirao pokret podrške francuskoj prvoj dami Brižit Makron čijem se fizičkom izgledu narugao Bolsonaro u izjavama za koje je Emanuel Makron ocenio da


Nea Skioni aranžmani za letovanje - Putuj Sigurno\nPutujSigurno » Grčka » Nea Skioni Grčka\nNea Skioni apartmani – aranžmani za letovanje: Nea Skioni letovalište smešteno je na svega 100-ak kilometara udaljenosti od Soluna, na poluostrvu Kasandra. Ovo mestašce, sa oko 900 stanovnika, je pre svega mirno mesto bez noćnih klubova, pa je kao takvo idealno za sve one koji svoje letovanje žele da provedu u idiličnom miru, relaksirajući se samo uz zvuke prirode. Iz tog razloga mnogi ovo mesto smatraju svojevrsnim rajem na zemlji, posebno pogodnim za porodice sa malom decom. Pogledajte na našem sajtu kakvi sve aranžmani za Nea Skioniju postoje i rezervišite sebi savršen odmor već ovog leta.\nPrema zapisima drevnog grčkog istoričara Tukidida, Nea Skioni je mesto koje je izgrađeno posle Trojanskog rata, od strane vojnika sa Peloponeza, koji su se tu zaustavili kako bi proveli zimu. Stanovnici ovog naselja uglavnom se bave ribolovom, ali i proizvodnjom maslinovog ulja i meda.\nIako je mesto postalo itekako popularno stanovnici nisu poklekli pred trendovima modernog turizma, pa svako ko se odluči za letovanje na Nea Skioniju može da očekuje da će osetiti pravi grčki duh i šarm.\nU Nea Skioniju nalazi se nekoliko hotela i mnoštvo apartmana, pa se u jeku turističke sezone u ovom gradiću nađe više stranih turista nego lokalnih meštana. Turisti dolaze širom sveta, a poslednjih godina ova lokacija postala je prepoznatljiva i turistima iz Srbije, pa tako Nea Skioni letovanje polako ali sigurno spada među omiljene ovdašnjim turistima.\nGostima ovog mesta na raspolaganju je mnoštvo taverni sa svežom ribom, ali i prodavnica sa svim vrstama hrane i suvenira. Kada je u pitanju Nea Skioni smeštaj, vlasnici svih objekata su izuzetni ljubazni i predusretljivi prema svojim gostima, tako da ćete se sigurno osećati i više nego dobrodošlo.\nUkoliko tražite Nea Skioni hotels, u kojima planirate da provedete ovo leto, preporučujemo vam da to bude neki od najbolje ocenjenih hotela koje možete pronaći u našoj ponudi. Nea Skioni apartmani koje možete rezervisati mogu biti i bazični, sa najosnovnijom ponudom, ali postoje i luksuzni za one najprohtevnije goste.\nNea Skioni plaže\nAko planirate letovanje na Nea Skioniju sigurno će vam biti drago da čujete da Nea Skioni poseduje belu peščanu plažu, koja nosi Plavu zastavicu zbog kristalno čiste vode koja zapljuskuje obale ovog gradića. Severozapadno od ovog grada nalazi se Solun, pa sa plaže možete uživati u veličanstvenom zalasku sunca, koje izgleda kao da tone u Solunskom zalivu.\nNa plažama postoje tuševi, kao i barovi koji funkcionišu tako da ukoliko naručite dva pića dobijate ležaljke i suncobran besplatno na korišenje. Neki delovi plaže imaju prirodnu hladovinu, okružena je drvećem, pa je pogodna za sportske ativnosti, ima terene za odbojku, kao i igrališta za decu sa raznim zanimacijama prikladnim njihovom uzrastu.\nNea Skioni last minute\nLast minute Nea Skioni aranžmani mogu se pronaći u velikom broju turističkih agencija, pa je ovo možda savršena prilika za sve turiste iz naše zemlje da posete ovo mirno mesto, savršeno za uživanje i relaksaciju. Nea Skioni Grčka je prava destinacija za sve ljubitelje idiličnog odmora, pa je možda već sada prava prilika da rezervišete sebi putovanje u ovo mesto.


Nacionalni komitet za volontiranje konstituisan je na prvoj sednici komiteta koja je održana u petak 17. juna u Palati Srbija.\nOsnivanje Nacionalnog komiteta je prilika da se podrži institucionalni razvoj volontiranja u Srbiji, čime bi se na nacionalnom nivou osigurali osnovni principi volontiranja i olakšala saradnju između državnih institucija i nevladinog sektora. Komitet je savetodavno telo čiji je rad javan i koje sprovodi mere i aktivnosti s ciljem promovisanja i daljeg razvoja volonterstva u Srbiji. U toku je priprema internet strane www.volontiranje.gov.rs gde će sve zainteresovane strane moći da se informišu o njegovom radu, kao i da se daju svoju podršku volonterskom pokretu u Srbiji.\nInicijativa za formiranje Nacionalnog komiteta za volontiranje povodom Međunarodne godine volontera 2011 potekla je iz civilnog sektora, od strane Mladih istraživača Srbije, Pokreta gorana Vojvodine i Saveza izviđača Srbije, još 2009. godine. 2011. godine Ministarstvo rada i socijalne politike prepoznalo je njen značaj i postalo njen formalni nosilac.\nKomitet čine predstavnici ministarstava (pored Ministarstva rada i socijalne politke, Ministarstvo omladine i sporta, Ministarstvo kulture, informisanja i informacionog društva, Ministarstvo životne sredine, rudarstva i prostornog planiranja, Ministarstvo prosvete i nauke), predstavnici nevladinog sektora (Mladi istraživači Srbije, Građanske inicijative, Centar za integraciju mladih, SMART kolektiv), kao i Unija poslodavaca Srbije i Stalna konferencija gradova i opština. Rad komiteta je podržan od strane Kancelarije za saradnju sa civilnim društvom, UNICEF-a i Međunarodne organizacije rada (ILO).\nPlan aktivnosti obuhvata obeležavanje Međunarodne godine volontera i Evropske godine volontiranja, u cilju priznanja, promocije i podrške volonterskom radu, povezivanje volonterskih organizacija, volontera i ostalih zainteresovanih strana preko internet stranice www.volontiranje.gov.rs, promovisanje i unapređenje zakonskog okvira kojim se uređuje volonterstvo, obuke za organizatore volontiranja za izradu programa volontiranja, javne pozive na volontiranje, nacionalni konsultativni sastanak zainteresovanih strana (planiran za septembar) i obeležavanje 5. decembra, Međunarodnog dana volontera.


Tuzi i drugi vikend bez gradskog prevoza – Portal Podgorica\nTuzi i drugi…\nTuzi i drugi vikend bez gradskog prevoza\nStanovnici Opštine Tuzi već drugi vikend biće bez gradskog prevoza jer je autobuski prevoznik Haris Alivodić obustavio prigradsku liniju 41-42 zbog mjera Nacionalnog koordinacionog tijela koje predviđaju da je vikendom zabranjen međugradski saobraćaj u cilju sprečavanja širenja korona virusa.\nVlasnik Gradskog prevoza PG saobraćaj Haris Alivodić sredinom novembra najavio je da će autobusi na ovoj liniji saobraćati i pored mjera NKT-a. Međutim, stav su promijenili nakon što ih je Uprava policije u pozorila da im to neće dozvoliti, piše Dan.\n„Kada su počele da se primjenjuju mjere NKT-a mi smo počeli da vozimo vikendom. Tada su nas iz policije upozorili da su dobili naredbu da nas neće puštati da idemo za Tuzi jer je između gradova zabranjen saobraćaj, bez obzira na to što se ova linija računa kao međugradska. Sa Sekretarijatom za saobraćaj imamo dogovor da po naredbi NKT-a zaustavimo prevoz ka Tuzima, tako da su Tuzani vikendom bez gradskog prevoza i to od petka od 19 sati do ponedjeljka ujutro“, navodi Alivodić.\nOd Tuzi do Podgorice postoji samo jedna autobuska linija i to prigradska linija 4142 na kojoj autobus polazi iz Mataguža, kroz centar Tuzi do Autobuske stanice u Podgorici.\nTags: Gradski prevozTuzi


Tanjug 31. decembra 2020. 10:56\nBEOGRAD – Političko nadmetanje za novog lidera CDU u Nemačkoj se prati sa velikom pažnjom imajući u vidu da će onaj ko bude preuzeo lidersku poziciju u toj stranci automatski postati i favorit za novog kancelara na parlamentarnim izborima u toj zemlji u septembru sledeće godine, piše Demostat.\n„Teško je reči ko će naslediti Angelu Merkel“, poručuju za Demostat pojedine berlinske diplomate, odgovarajući na pitanje ko ima šanse da stane na čelu najveće nemačke stranke CDU na unutarstranačkim izborima zakazanim za 16. januara 2021. godine.\n„Izvori tvrde da nijedan od trojice trenutnih kandidata za lidera CDU ‘nije dovoljno ubedljiv'“, navodi se u analizi.\nKako objašnjavaju „uticaj Norberta Retgena, jednog od vodecih spoljnopolitickih stratega CDU, primetno je porastao unutar te stranke tokom proteklih nekoliko sedmica“, ali, istovremeno, napominju da sva istraživanja javnog mnjenja pokazuju da u ovom trenutku bavarski premijer Markus Zeder ima najveću podršku građana da nasledi Merkel.\nŠef Odbora za spoljne poslove Bundestaga Retgen nastupa direktnije od Zedera o čemu svedoči i njegova poruka da želi da ‘podmladi’ CDU, da je ucini ‘ženstvenijom i digitalizovanijom’.\n„Zeder zna da onaj ko prvi podigne ruku, na kraju prvi ispada iz trke“, preciziraju neimenovane diplomate.\n„Takav scenario nedavno je nagovestio i predsednik Bundestaga Volfgang Šojble, koji je izjavio da bi „kandidat CDU/CSU za kancelara mogao da postane i neko iz redova CSU“.\nNa ‘listi’ kandidata je i konzervativac i korporativni advokat Fridrih Merc, kojeg ga nazivaju miljenikom ‘desnog krila’ CDU, iz Severne Rajne-Vestfalije.\nInače, Lašet, koji važi za ‘potajnog favorita’ Merkelove, umnogome je umereniji u svojim političkim stavovima od Merca, a obečao je i da će nastaviti ‘centristicki kurs’ Merkelove.\nNa ‘listi’ potencijalnih kandidata za lider CDU je i aktuelni nemački ministar zdravlja Jens Špan koji se smatra za čovekom koji bi mogao da ‘pomrsi račune’ već postojećim kandidatima.\n„Novostecena popularnost stavlja Špana na muke, ako se uzme u obzir podatak da je u februaru objavio da ce se kandidovati za Lašetovog zamenika, ali da je to bilo pre pandemije, tokom koje je imenovan za nacionalnog kriznog menadžera“, navodi se u analizi.


04.11.2019 u 13:44\nZvezda pokreće klupsku televiziju\nFudbalski klub Crvena zvezda predstavio je novu klupsku televiziju, koja sutra zvanično počinje sa emitovanjem, čime će šampion Srbije i na taj način stati uz rame najvećim evropskim i svetskim gigantima. Generalni direktor Zvezdan Terzić istakao je da ispunjen ponosom zbog početka rada klupske televizije. „Ovo je dokaz da Zvezda u rangu sa evropskim velikanima svojom istorijom, sadašnjošću i budućnosti. Pre pet godina ovde smo promovisali trenera bez struje i tada sam rekao da tražim samo vreme. Radili smo marljivo i imali viziju. Danas Zvezda dominira u prvenstvu, nadamo se trećoj uzastopnoj tituli, treću godinu smo u grupnoj fazi, drugu u Ligi šampiona. Marakana sija novim sjajem i na to smo ponosni”, rekao je Terzić, preneo je Tanjug. Direktor Zvezda TV Siniša Božović istakao je


Posle Vučića čestitke Srpskoj od Vulina, Dodika, Arlova | KoSSev\nPosle Vučića čestitke Srpskoj od Vulina, Dodika, Arlova\nPonedeljak 23. oktobar 2017, 11:05\nFOTO: Severna Mitrovica/Srpska slavi pobedu\nNakon što je pobedu Srpskoj listi na lokalnim izborima "Republike Kosovo" sinoć prvi čestitao predsednik Srbije, Aleksandar Vučić, čestitke jutros stižu i od drugih zvaničnika iz Beograda, ali i iz Republike Srpske. Srbi su poslušali predsednika Aleksandra Vučića, obezbeđen je kontinuitet politike koja koordiniše iz Beograda, poručuju u svojim čestitkama.\nVulin: Danas glasaš za Srpsku, sutra stvaraš Srpsku\n"Pobeda Srpske je dokaz da između Vlade Republike Srbije i Srba na Kosovu i Metohiji ništa i niko ne može da stane," naveo je ministar odbrane Srbije, Aleksandar Vulin u svojoj čestitki, prenose mediji u Beogradu.\nDačić: Udarili ste temelje naše borbe\nU međuvremenu, čestitka je stigla i od šefa srpske diplomatije, Ivice Dačića.\n"Našli ste se pred brojnim izazovima i velikim pritiscima, ali ste uspeli da odolite svim iskušenjima i napadima i na taj način ste napravili važan korak ka očuvanju KiM-a u okvirima Srbije. Udarili ste temelje naše borbe i omogućili da nastavimo da radimo u interesu srpskog naroda," naveo je Dačić u čestitki, prenose mediji u Beogradu.\nSrbi na KiM-u su, smatra on, poslušali svog predsednika Aleksandra Vučića, "svoje očeve i svoju decu i ostali čvrsto uz svoju Srbiju":\n"Pobedom Srpske, Srbi na KiM-u čvrsto drže svoju sudbinu u svojim rukama. I kao što smo rekli prvog dana kada smo osnovali Srpsku - danas glasaš za Srpsku, sutra stvaraš Srpsku."\nDodik: Lakše će se ostvariti srpski interesi\n"Želim da čestitam svima koji su učestvovali u kampanji i poželim im dobar rad. Mislim da je to važno i da će obezbediti kontinuitet politika koje se koordinišu iz Beograda. U svakom slučaju lakše će se ostvarivati srpski nacionalni interesi na Kosovu i državna politika na Kosovu," rekao je predsednik Republike Srpske, Milorad Dodik, u izjavi Tanjugu.\nArlov: Obaveza da čuvate opstanak Srba\n"Srpski narod dao vam je veliko poverenje, podržao vaš program, podržao Srbiju. Ali, dao vam je od danas pa naredne četiri godine i veliku obavezu da čuvate njihovu i svoju decu, da čuvate opstanak Srba na Kosovu i Metohiji," naveo je u čestitki predsednik Odbora za pomoć Srbima na KiM-u Vlade Republike Srpske, Milorad Arlov, dostavljenoj medijima.\n"Verujem da ste se kandidovali i odabrali svoj put da povećate prosperitet, smanjite nezaposlenost, pomažete bolesnima, naročito deci sa posebnim potrebama, nagrađujete rođenje svakog srpskog deteta, obnavljate srpske svetinje, crkve i manastire, da čuvate Srbiju na Kosovu i Metohiji," dodao je.\nSrpska lista sinoć je proglasila pobedu u svih 10 opština sa srpskom većinom, a novi-stari gradonačelnik Severne Mitrovice i šef Srpske liste Goran Rakić sinoć je slavio uz, šampanjac, vatromet i direktora Kancelarije za Kosovo i Metohiju, Marka Đurića. Kako je tekao sam izborni dan, čitajte u AŽURIRANOJ VESTI, kao i o tome kako je proteklo slavlje Srpske u Severnoj Mitrovici čitajte u vesti - Vučić nakon pobede Srpske od "10:0"- Živelo Kosovo i Metohija u sastavu Srbije!


BAR FLEŠ, 2. jul 2012.\nBAR FLEŠ, 2. jul 2012.\tponedjeljak, 02 jul 2012 11:26\tDELEGACIJA OKRUGA HONKGU U POSJETI BARU\nBar će sjutra posjetiti delegacija distrikta Hongkou (Šangaj) koju predvodi Du Jiong, zamjenik predsjednika Narodne vlade ovog distrikta. U okviru posjete biće organizovan sastanak sa predsjednikom Opštine Žarkom Pavićevićem, a kineska delegacija posjetiće i Luku Bar, Barsku plovidbu, Fakultet za turizam i OŠ „Anto Đedović, kao i najznačajnije kulturno –istorijske spomenike: Stari Bar, Zavičajni muzej i Staru maslinu na Mirovici. Uz to, biće organizovan i susret sa barskim privrednicima.\nGOSTIJU 20% VIŠE\nNa području barske rivijere 29. juna bio je prijavljen 7.051 gost, odnosno 19% više nego lani. Posjeta hotelima je 22% bolja nego prošle godine, dok je broj gostiju u odmaralištima 1190 (dva puta više nego lani).Od ukupnog broja gostiju, stranih je 6.779, a domaćih 272.\nDVOJICA U BARU\nGrupa policajaca iz Srbije od danas do 1. septembra brine o boljoj bezbednosti srpskih turista na crnogorskom primorju, a od ukupnog broja, dvojica su raspoređena i u Baru. U okviru akcije “Dobar policajac naš policajac”, na crnogorskom primorju će biti šest srpskih uniformisanih policajaca, po dvojica u našem gradu, Budvi i Herceg Novom, što je predviđeno Protokolom o saradnji ministarstava Srbije i Crne Gore koji je potpisan 11. juna u Beogradu. Policajci imaju službene mobilne telefone na koje će građani Srbije na ljetovanju u Crnoj Gori moći da ih kontaktiraju ukoliko budu imali neki problem.\nDramski studio Ekonomske škole sjutra veče na pozornici u Starom Baru izvešće predstavu „Dugo putovanje u Jevropu“.\nREPRINT IZDANJE GLAGOLJSKOG MISALA\nPovodom 120 godina od prvog Barskog glagoljskog misala-bogoslužbene knjige na staroslovenskom jeziku, iz štampe je izašlo novo, reprint izdanje iz 1905. Misal je prevazilazio vjerske i crkvene okvire, jer je bio politički i diplomatski pokušaj jedinstva naroda i približavanja istočne i zapadne crkve. Novi barski glagoljski misal biće promovisan u Baru, 10. jula.\nČetvrtu godinu zaredom od 2. do 19. jula održava se manifestacija “Kalamper Sportske Igre Mrkojevići 2012.” (nekadašnji “Dani Mrkojevića”).Ove godine planirano je takmičenje u šest sportova. Fudbal, odbojka i basket su takmičenja zatvorenog tipa, dok su plivanje i biciklistička trka u vidu otvorenog prvenstva.\nŠefket Adrović nastradao je juče ok 9 i 20 u saobraćajnoj nesreći na željezničkoj pruzi u Bjelišima. Iz Uprave policije saopšteno je da ga je voz udario dok se kretao prugom.\nIZABRAN OO NS\nNa proširenoj sjednici Predsjedništva NS sa predstavnicima opštinskih odbora sa primorja, održanoj u subotu u Baru, promovisan je novi Opštinski odbor gradu, koji će imati 18 članova. Za predsjednika OO NS u Baru je izabran Vidak Velimirović, a za potpredsjednika Marko Maraš.\nDANAS SPISAK FIRMI SA BLOKIRANIM RAČUNIMA\nCentralna banka Crne Gore trebalo bi danas na svom sajtu da objavi spisak od 2.400 kompanija sa blokiranim računima, koje nijesu u mogućnosti da izmiruju svoje obaveze na vrijeme.\nSjajni prvotimac Šahovskog kluba “Rumija” šesnaestogodišnji majstorski kandidat Luka Drašković, trijumfovao je na polufinalu prvenstva Crne Gore koje je održano u hotelu “Grand” na Cetinju. Mlađani Drašković je iz sedam kola sakupio šest poena i za sobom ostavio svih 30 učesnika, među kojima su bili i internacionalni majstori Đorđije Kontić, Predrag Nikač i Miodrag Ćetković.Drugi Baranin na ovom takmičenju, prvotimac “Mornara”, četrnaestogodišnji majstorski kandidat Lazar Lekić je u posljednjem, sedmom kolu izgubio od Veljka Draganića i ostao je na 3 poena. Tri prvoplasirana takmičara, Drašković, Kontić i Milović, uz novčane nagrade stekla su pravo učešća na Seniorskom prvenstvu Crne Gore, koje će se održati na Cetinju od 7-18. jula, 2012. godine.\nIz Policije su nam saopštili da je u protekla 24 sata počinjeno jedno krivično djelo. Dogodile su se četiri saobraćajne nezgode. Jedna osoba je izgubila život, a četiri su zadobile lakše tjelesne povrede. Zbog kršenja Zakona o bezbijednosti saobraćaja, podneseno je 12 prekršajnih prijava, uručeno 46 naloga za naplatu mandatne kazne i oduzeto 11 vozačkih dozvola. Jedno vozilo isključeno je iz saobraćaja, a dvije osobe zadržane su u pritvoru zbog vožnje pod dejstvom alkohola.Službi hitne pomoći sinoć se obratilo 30 pacijenata, a dežurni ljekari obavili su i dvije kućne posjete. Zbog radova na opravci cjevovoda u Sutomoru biće završeni danas oko 15 sati itada će potrošači u ulici Obala Iva Novakovića dobiti vodu-najavili su iz Vodovoda.\nLAST_MESSAGE: 23 HOURS, 13 MINUTES AGO


PSG: Obećanjem fudbalerima Vučić krši Ustav – NovostiDana.rs\nPSG: Obećanjem fudbalerima Vučić krši Ustav\nPovodom izjave Aleksandra Vučića o nagradama fudbalskoj reprezentaciji, u saopštenju Pokreta slobodnih građana (PSG) se navodi da je način finansiranja sporta u Srbiji sistemski pogrešno i nepotpuno uređen i da ga treba unaprediti, a da Aleksandar Vučić opet krši Ustav jer izlazi iz ovlašćenja funkcije koju je, kako se kaže, prisvojio.\nUmesto nagradama, za koje nema ovlašćenja, ističe se su saopštenju, Vučić bi kao šef Saveta za nacionalnu bezbednost, morao da se zainteresuje za mafiju u sportu, ali na drugačiji način nego do sada.\nPokret slobodnih gradjana ističe da finansiranje sporta u Republici nije adekvatno rešeno i da sistem „sportskih penzija“ koje doživotno primaju istaknuti sportisti posle 35. odnosno 40. godine života, ne može biti zamena za sveobuhvatno finansiranje sporta u javnom interesu, već u ovakvim okolnostima vodi tome da se više finansira prošlost od sadašnjosti i budućnosti.\nUloga države u sportu mora da bude prevashodno usmerena na podsticaj sporta kao javnog dobra, odnosno bazičnih sportova, masovnog sporta, sporta za sve, školskog sporta, rekreativnog sporta, društvene integracije preko sporta, vrednosti fer-pleja i sportske kulture, društvene solidarnosti, zdravlja nacije, nacionalne integracije i prestiža, pa i spoljno-političkih ciljeva. Državno finansiranje sporta treba da prati te postavke, a ne da podilazi populizmu, kaže se u saopštenju PSG.\nProfesionalni sportisti su ljudi koji žive od bavljenja sportom, a učešće u reprezentaciji je čast i obaveza praćena državnim počastima. Da su sistem sporta i finansiranje sportista uređeni kako treba, čast se ne bi merila novcem i tako degradirala i sportiste i publiku i državu, zaključuje Pokret slobodnih gradjana.\nŠešelj u Vučicevo ime vraća 90-te\nPokret slobodnih gradjana (PSG) saopštio je danas da su nedavne posete lidera radikala Vojislava Šešelja Miloradu Ulemeku i Zvezdanu Jovanoviću u zatvoru „izraz želje Aleksandra Vučića za devedesetim i njegove potrebe da rehabilituje glavne aktere tog vremena“.\n„Vojislav Šešelj vraća devedesete u Vučićevo ime i za svoj račun. Poseta Miloradu Ulemeku i Zvezdanu Jovanoviću i glumljenje njihovih advokata je njihova pretnja gradjanima da su spremni da unište ne samo institucije i demokratski poredak, već i svako sećanje na pokušaj uspostavljanja i očuvanja istih“, naveo je PSG.\nPokret je upitao predsednika Srbije da li će se „četvrti put u životu, napiti ukoliko uspe u nameri da Ulemek i Jovanović budu rehabilitovani za ubistvo Zorana Djindjića“.\nLider Srpske radilane stranke Vojislav Šešelj posetio je Ulemeka i Jovanovića u zatvoru gde služe kaznu od 40 godina zatvora za ubistvo premijera Srbije Zorana Djndjića, od kojih je dobio ovlašćenja da pokrene postupak revizije sudskog postupka.\nIzbori za predsednika DS: Počelo glasanje za izbor članova stranačkih organa\nSkot: Sporazum moguć ako kosovska i srpska strana pokažu državništvo i liderstvo


KUSTURICU KORONA PODSEĆA NA TOPUZ KRALJEVIĆA MARKA Strah i džins nikad ne izlaze iz mode - Beograd24\nBeogradski kontrapunkt 2020, konferencija posvećena temi „Umetnost i mit danas”, emitovana je sinoć na Jutjub kanalu Zavoda za proučavanje kulturnog razvitka, koji sa Ministarstvom kulture i informisanja godinama unazad okuplja relevantne umetnike iz celog sveta.\n– Živimo u doba mita korone, o kojoj se vrlo malo zna, a u kome, možda prvi put, učestvuju gotovo svi na planeti. Razgovarati o mitovima zaista je vrlo podsticajno danas, kada živimo u vreme instant-mitova, koji su veoma pažljivo ideološki projektovani kao baza savremenog čoveka, smatra Kusturica.\nTaj virus korona, koji me vizuelno podseća na topuz Kraljevića Marka, sasvim sigurno ima efikasno političko dejstvo, i predstavlja dobar tržišni proizvod. Čovek pred poplavom bezvrednih sadržaja je reduciran na nivo na kome ne uspeva da reši zadaće koje pred njega postavlja jedan uzak krug ljudi, iako u rukama drži mnoštvo ključeva za otključavanje mitova, i ima dovoljno pameti da ih dešifruje, ali ga je strah, kazao je Kusturica.\n– Oni koji čitaju zaustavljaju vreme i tako svoj život produžavaju, pritom kreirajući svoj svet. Kao čovek koji se posvetio čitanju mogu reći da je taj akt obogaćuje i jedini se suprotstavlja protoku vremena. Čitanje je jedno od preostalnih blaga koje čovek ima i jedino tako može da iskorači iz ovog vremena i jedino na taj način može sebi da produži život, smatra Kusturica.\n– Pad poverenja u zdravstevni sistem sveta je povukao za sobom niz zaključaka od kojih je jedan bio da se zdravstevni sistemi unutar nacionlanih država organizauju i da zahvaljuući tome opstaju. Svetska zdravstvena organizacija nije imala dovoljno dobar odgovor na sve, te se, normalno, svako okrenuo sebi, kazao je reditelj.\nFoto Emir Kusturica (foto: Tanjug / Dimitrije Goll)


- U petu sezonu ulazi pevač koga žene obožavaju, a mali broj ljudi zna da je homoseksualac. Sa njim će se takmičiti i njegov emotivni partner, koji je takođe poznat javnosti, ali znatno manje. U pregovorima je sa produkcijom, a smatra se da će ovaj potez biti revolucionaran, jer će on biti prvi muškarac sa domaće javne scene koji će otvoreno priznati da je gej. Mnoga ženska srca će biti slomljena, a očekuju se mešovite reakcije publike. Ma, biće ovo sezona za pamćenje - ističe navodno dobro obavešteni izvor za "Srbiju Danas".


Poverenica na sednici Socio-ekonomskog saveta • Poverenik za zaštitu ravnopravnosti\nPoverenica na sednici Socio-ekonomskog saveta\nO nama Vesti Poverenica na sednici Socio-ekonomskog saveta\nPoverenica za zaštitu ravnopravnosti Brankica Janković učestvovala se na sednici Socio-ekonomskog saveta Republike Srbije na kojoj je iznela sveobuhvatan pregled stanja u oblasti diskriminacije na tržištu rada i zapošljavanja i predstavila najvažnije zaključke iz Posebnog izveštaja o diskriminaciji u oblasti rada i zapošljavanja koji je u decembru 2019. godine predat Narodnoj skupštini Republike Srbije.\nNaglasivši da je pravo na rad jedno od najvažnijih ljudskih prava, koje je usko povezano sa egzistencijom svakog pojedinca ali i razvojem celg društva, poverenica je istakla da su građani tokom 10 godina rada institucije Poverenika za zaštitu ravnopravnosti najveći broj pritužbi podneli upravo u ovoj oblasti. Ona je navela da je diskriminacija po osnovu pola i bračnog statusa dominantan osnov diskriminacije na tržištu rada sa kojom se posebno suočavaju mlade žene pri ulasku na tržište rada, kao i žene starije od 50 godina, iako bi ravnopravno uključivanje žena u velikoj meri doprinelo povećanju društvenog bruto proizvoda. Takođe, poverenica se osvrnula na povećan broj pritužbi zbog diskriminacija po osnovu članstva u političkim, sindikalnim i drugim organizacijama u kojima se ukazuje na položaj organizacija i ostvarivanje prava njihovih članova.\nPoverenica je posebno istakla moguća rešenja i preporuke za unapređenje ravnopravnosti u oblasti rada i zapošljavanja koje bi značajno uticale na smanjenje diskriminacije u ovoj oblasti. Među njima su: unapređenje propisa u pogledu fleksibilnosti radnog vremena, ojačavanje inspekcijskih organa, podsticanje socijalnog dijaloga, jačanje kapaciteta državnih institucija i dosledna primena propisa i preporuka međunarodnih tela. Takođe, neophodno je promovisati zapošljavanje na osnovu kvalifikacija i kompetencija, bez obzira na članstvo u političkim i drugim organizacijama i podsticati ravnomerni regionalni i infrastrukturni razvoj, subvencionisanje domaćih poslodavaca, kao i usklađivanje obrazovanja sa potrebama tržišta rada, zaključila je Janković.


Vučić nakon sastanka s Pompeom: Zamolio sam američku administraciju da snažnije utiče na ukidanje kosovskih taksi | Insajder\nPredsednik Srbije Aleksandar Vučić je nakon sastanka s državnim sekretarom SAD Majkom Pompeom u Njujorku saopštio da je zamolio američku administraciju da pokuša još snažnije da utiče na to da predstavnici Kosova ukinu takse na robu iz Srbije i BiH. Pompeo je na svom Tviter nalogu napisao da je s Vučićem imao „produktivne razgovore o dijalogu Beograda i Prištine i pristupanju Srbije EU“, kao i da će „normalizacija odnosa sa Kosovom ojačati stabilnost i prosperitet Srbije, Zapadnog Balkana i transatlantske zajednice“.\nVučić je na Instagram profilu „Budućnost Srbije“ napisao da je tokom sastanka s Pompeom želeo pre svega da čuje šta Srbija misli o rešavanju kosovskog problema.\n„Čini mi se da sam na najkraći i na najjednostavniji način rekao stav Srbije. Zamolio sam američku administraciju da pokuša, iako je to i do sada činila, još snažnije da utiče na kosovsko-metohijske Albance da ukinu takse, koje su nam nametnute pre godinu dana, i po tom pitanju nema sumnje da imamo američku podršku jer oni, kao i mi, smatraju da je važno da se nastavi dijalog između Beograda i Prištine“, objavljeno je na Instagramu.\nA post shared by Aleksandar Vučić (@buducnostsrbijeav) onAug 20, 2019 at 9:44am PDT\n„Nije važna politička cena koju morate da platite“\nVučić je za RTS izjavio da je Pompeu rekao da je Srbija spremna da, čim budu ukinute takse, krene u dijalog sa Kosovom.\n„Nije važna politička cena koju morate da platite“, rekao je Vučić.\nNaveo je i da ljudi u našoj zemlji imaju „prilično nežne uši i ne vole da slušaju stvari koje imaju veze sa realnošću, već više vole ono što ima veze sa našim mitovima“.\n„Zadovoljan sam da je ono što sam govorio izazvalo pažnju Pompea i verujem da će Amerika još snažnije želeti da se uključi, na različite na načine, u rešavanje problema u regionu“ rekao je Vučić.\nInače, Vlade zemalja Kvinte pozvale su pre nekoliko dana Srbiju i Kosovo da što je moguće brže obnove dijalog pod okriljem EU i da se uzdrže od koraka koji onemogućavaju postizanje sporazuma “neophodnog obema državama u cilju postizanja širih evroatlantskih integracija”.\n“Za Kosovo to znači ukidanje taksi (na uvoz robe) koje je nametnulo Srbiji. Za Srbiju to znači prekid kampanje za povlačenje priznanja nezavisnosti Kosova”, navedeno je u saopštenju koje je medijima prosledila Ambasada SAD u Beogradu.\nDirektor Kancelarije Vlade Srbije za Kosovo i Metohiju Marko Đurić je povodom toga izjavio da je Beograd primio k znanju saopštenje vlada zemalja Kvinte, ali da će nastaviti da vodi i spoljnu i unutrašnju politiku pre svega u skladu sa svojim interesima i interesima naroda na Kosovu.\nMinistar spoljnih poslova Ivica Dačić izjavio je potom da je „previše dato na važnosti saopštenju zemalja Kvinte“, da sastanci predstavnika država Kvinte nisu na visokom nivou, kao i da se stvara lažna ravnoteža tim saopštenjem.\nPromeni stavova Prištine do sada nisu doprineli pritisci Brisela i Vašingtona.\nDijalog Beograda i Prištine je od uvođenja taksi u zastoju. Tokom posete Beogradu Emanuel Makron je izjavio da će održati specijalni sastanak sa rukovodstvom Beograda, Prištine i kancelarkom Angelom Merkel, sa ciljem da se omogući postizanje sporazuma.\nNakon toga je Vučić naveo da će sledeći sastanak Beograda i Prištine u organizaciji francuskog predsednika biti održan najverovatnije u septembru.\nDa li će do sastanka doći nije izvesno, budući da se Kosovo nalazi pred izborima nakon što je premijer Kosova Ramuš Haradinaj podneo ostavku na tu funkciju, jer je, kako je naveo, kao osumnjičeni pozvan na saslušanje pred Specijalno tužilaštvo u Hagu.


Pozdravljena odluka Južne Koreje\nJužna Koreja i Japan su pozdravile povratak Sjeverne Koreje multilateralnim razgovorima o njenom nuklearnom programu, ali navele da će nastaviti da sprovode sankcije koje su protiv Pjongjanga uspostavljene nakon nuklearnog testiranja.\nZamjenik ministra vanjskih poslova Južne Koreje je danas upozorio da će do slabljenja sankcija Ujedinjenih nacija doći samo ako razgovori šestorice budu produktivni u smislu eliminisanja nuklearnih kapaciteta Sjeverne Koreje. Gasnogovornik japanske vlade je iz Tokija poslao poruku istog sadržaja.\nU medjuvremenu se ministar vanjskih poslova Sjeverne Koreje, i budući Generalni sekretar Ujedinjenih nacija, Ban Ki Moon, u Moskvi sastao sa ruskim predsjednikom Vladimirom Putinom, koji jepozdravio povratak Sjeverne Koreje pregovorima.\nVlada u Pjongjangu je naime saopćila da će se vratiti pregovorima ukoliko se bude razgovaralo o ukidanju finansijskih sankcija protiv Sjeverne Koreje koje su uspostavile Sjedninjene države.\nS druge strane je ruski ministar vanjskih poslova Sergei Lavrov uputio kritiku povodom evropskog nacrta rezolucije kojom se preporučuju sankcije protiv Irana, zbog njihovog nuklearnog programa. Gospodin Lavrov je kazao da Moskva ne može podržati mjere kojima se Iran izolira od cijelog svijeta.


Wenzel o 1000+: Jeftiniji stanovi i krediti, uz oporavak građevinara – Bankar.me\nNLB: U projektu “Hiljadu plus”, dodatnih 1000 eura bez kamate i naknade\nNLB Banka donirala električni autobus opštini Žabljak\nPrihodi i dobit American Expressa snažno porasli\nErste banka ponudila inovirani kredit za penzionere\nEvropski ulagači oprezni\nAzijska tržišta: Shanghai Composite Index potonuo najniže u četiri godine\nFacebookovi investitori žele smjenu Marka Zuckerberga\nGlavni indeks na berzi Saudijske Arabije pao za 3,8 odsto\nWenzel o 1000+: Jeftiniji stanovi i krediti, uz oporavak građevinara\nMarch 18, 2016 Članci, CRNA GORA, NEKRETNINE, PLANETA, SVE VIJESTI Leave a comment\nProjekat “1000 +” će, uz rješavanja socijalnih problema, odnosno stambenog pitanja porodica sa nižim primanjima, indirektno pomoći i građevinskoj industriji da izađe iz krize koju je izazvao višak skupih stambenih jedinica, a doprinijeće i očuvanju radnih mjesta u ovom sektoru – kazao je Rolf Wenzel, guverner Banke za razvoj Savjeta Evrope (CEB).\nOn je najavio da u toj banci očekuju da se, kroz Regionalni program stambenog zbrinjavanja, kojim ona upravlja, u Crnoj Gori pruže trajna stambena rješenja za oko 1.200 domaćinstava, ili 6.000 građana.Koji je bio glavni razlog CEB-a da podrži “1000+” u Crnoj Gori i šta očekujete? Da li imate sličnih projekata u okruženju?\nFinansiranje održivog i pristupačnog rješavanja stambenih pitanja za ugroženu populaciju i porodice sa nižim primanjima u samoj je suštini misije CEB-a. Nadovezujući se na pozitivna iskustva iz prethodnog projekta “1000+” u Crnoj Gori, u periodu 2010-2015, Vlada je predložila CEB-u finansiranje druge serije stambenih kredita.\nCilj ovog programa je da se za 500 crnogorskih domaćinstava sa nižom primanjima omogući pristup pristupačnim i dugoročnim sredstvima za rješavanje stambenih pitanja, kao i da se i ubrza završetak nedovršenih građevinskih stambenih projekata. Administrativno vijeće CEB-a odobrio je 10 miliona eura kredita u oktobru 2015. godine.\nPored rješavanja socijalnih problema koje sam pomenuo, projekat će indirektno pomoći i građevinskoj industriji da izađe iz krize koju je izazvao višak skupih stambenih jedinica, a doprinijeće i očuvanju radnih mjesta u ovom sektoru.\nCEB finansira slične projekte u većini svojih zemalja članica (ima ih 41), uključujući i Bosnu i Hercegovinu, Hrvatsku, Srbiju, Bivšu Jugoslovensku Republiku Makedoniju, Francusku, Belgiju, Irsku, Rumuniju, Moldaviju i Španiju.\nDa li ste zadovoljni realizacijom i rezultatima prethodnog ovakvog projekta u Crnoj Gori?\nRealizacija i rezultati projekta prethodnog projekta “1000+” ispunili su naša očekivanja.\nOn je pružio stambeno rješenje za 433 domaćinstva i pomogao im da postanu vlasnici stanova, zahvaljujući subvencionisanim kamatnim stopama.\nTaj prvi projekat je uspješno realizovan zahvaljujući efikasnoj organizacionoj strukturi, koju je obezbijedilo Ministarstvo uređenja prostora i zaštite životne sredine, jer je postojala odlična koordinacija između svih uključenih strana, uz transparentnost u realizaciji tog posla. Ista struktura upravljanja biće korišćena i za novi projekt “1000+”, posebno zato što sada može da se osloni na iskustvo koje smo već stekli u ovoj oblasti.\nKoje još projekte CEB ima u Crnoj Gori?\nCrna Gora je postala članica CEB 2007. i prvi projekt “1000+” odobren je tri godine kasnije. CEB finansira izgradnju i renoviranje predškolske infrastrukture, čime se promoviše socijalna inkluzija. Sa vašim institucijama sada radimo na razvoju projekata u zdravstvu, pravosuđu i infrastrukturi i oblasti životne sredine.\nCrna Gora je, pored Bosne i Hercegovine, Hrvatske i Srbije, jedna od partnerskih zemalja našeg Regionalnog programa za izbjeglice i interno raseljena lica, kojim upravlja naša banka. U Crnoj Gori, od ovog projekta se očekuje da pruži trajna stambena rješenja za oko 1.200 domaćinstava ili 6.000 građana.\nPOJMOVI1000 plus stanova 1000+ stanova\nPrevious Oglasi za posao: NLB banka zapošljava Razvojnog tehnologa u Sektoru marketinga, razvoja, direktnog bankarstva i koordinacije\nSljedeći Zašto cijena nafte od 20$ i nije tako loša\nDodijeljeno 160 vaučera u projektu Hiljadu plus\nTreća faza projekta 1000 plus: U petak dodjela vaučera za prioritete\nAutoput će kasniti skoro godinu; Nurković: ne igramo utakmicu sa rokovima\nVlada, kao investitor, postavila je standard izvođačima radova na dionici autoputa Smokovac-Mateševo i ne igra …\nStiže nova low-cost kompanija, povezuje Podgo...\nDodijeljeno 160 vaučera u projektu Hiljadu pl...\nNaslovne strane dnevnih novina za 19. oktobar...\nInvestitor za Institut ne može biti samo hote...\nArapski investitori zainteresovani za poslova...\nNLB: U projektu “Hiljadu plus”, d...\niPhone Xs, Xs Max i Xr u ponudi Crnogorskog T...\n“Tvorac Androida” sprema uređaj k...\nTurkish Airlines seli sa Ataturka na novi ist...\nAutoput će kasniti skoro godinu; Nurković: ne...\n“Tvorac Androida” sprema uređaj koji će donijeti revoluciju na tržište smartphonea!\nRezervišite najnovije iPhone modele u Telenoru